Banjac: Promovisati jedinstvo i slogu\nFoto: Srna | Banjac: Promovisati jedinstvo i slogu\nSrna 08.11.2018 21:10\nKOZARSKA DUBICA - Potpredsjednik DNS-a Darko Banjac poručio je večeras u Kozarskoj Dubici da će DNS promovisati slogu i jedinstvo i da će to pokazati i u narednom periodu, pri formiranju vlasti u Republici Srpskoj i BiH.\nBanjac je na obilježavanju Mitrovdana - krsne slave DNS-a, naglasio da je ta stranka na opštim izborima osvojila istorijski rezultat - gotovo 100.000 glasova na nivou Republike Srpske i ostvarila zacrtani cilj od 12 narodnih poslanika.\n"Drago nam je i što su zajednički kandidati za predsjednika Republike i srpskog člana Predsjedništva BiH takođe prošli, tako da možemo reći da smo kontinuitet rada ostavili iza sebe, ali i da nas taj kontinuitet čeka i u narednom periodu", rekao je on.\nBanjac, koji je i predsjednik Opštinskog odbora DNS-a u Kozarskoj Dubici, rekao je novinarima da je zadovoljan izbornim rezultatom i onim što je DNS učinio za Kozarsku Dubicu.\nOn je naveo da je ostvaren isti postotak glasova, ali da će biti promjena u okviru opštinskog odbora i u organizaciji same stranke u Kozarskoj Dubici.\nBanjac je istakao da DNS ove godine u Kozarskoj Dubici krsnu slavu obilježava na drugačiji način, te da se umjesto organizacije slavskog ručka, slava poslavlja u prostorijama stranke, sa članovima opštinskog odbora, funkcionerima i odbornicima.\n"Sredstva koja smo planirali za jedan takav ručak, u iznosu od 2.000-2.500 KM utrošićemo na kupovinu drva za grijanje Dnevnog centra koji u našoj opštini djeluje u okviru Centra za socijalni rad i koji okuplja djecu sa posebnim potrebama", rekao je Banjac.\nOn je istakao da će DNS tako raditi i u narednom periodu, da neće stati zato što su prošli izbori, već će raditi još više, a da je na građanima da li će to u budućnosti prepoznati.\n"U protekle tri godine uloženo je više od 18 miliona KM, mijenja se stolarija na objektu OŠ `Vuk Karadžić`, završava se rekonstrukcija objekata OŠ `Majka Knežopoljka` u Međuvođu i Knežici, a biće uskoro dovršeno i najavljeno asfaltiranje puteva", precizirao je Banjac.\nOn je dodao da planirani projekti neće biti zaustavljeni, jer je koncept DNS-a da se radi svake godine i najavio da će se naredne godine graditi regionalni put Kozarska Dubica-Mrakovica i još nekoliko bitnih projekata za Kozarsku Dubicu i njene građane.\nOHR: Srpska da odustane od izmjena zakona o policiji\nDodik: Razgovaraću sa Srbima u Mostaru


Mozzart Fjučers 2013. – Otvorena nova sezona turnira : Urban Standard\n07 Jun, 2013 | Autor: Nebojša Rašković |\nNa Olimpu je svečano otvoren novi teniski turnir Mozzart Fjučers 2013. koji će trajati u periodu od 8-16.juna. Mozzart Fjučers je tradicionalni turnir na kome će i ove godine nastupiti talentovani igrači iz celog sveta, a prema rangu učesnika ovogodišnji turnir biće jedan od najjačih do sada održanih Mozzart Fjučers turnira. Goca Tržan i Ajs Nigrutin, na otvaranju šaljivo su najavili svoj revijalni teniski okršaj uoči finalnog meča na Mozzart Openu.\nNa konferenciji za medije povodom otvaranja turnira, prisutnima se obratio Aleksandar Bolić, sportski direktor Teniskog saveza Srbije i direktor turnira koji je tom prilikom izajavio: „Zadovoljstvo mi je da najavim još jedan veoma uspešan turnir u našoj zemlji koji će biti od velikog značaja za sve naše igrače ali i za one koji dolaze iz inostranstva. Zahvaljujem se kompaniji Mozzart koja je prepoznala kvalitet ovog turnira i uložila veliki napor kako bi pružila pomoć.“\nBogdan Obradović – savezni kapiten Dejvis kup reprezentacije ovom prilikom je izjavio: „Ukoliko želimo da pomognemo našim igračima da stasaju i da igraju svetski tenis moramo da imamo turnire poput Mozzart Fjučersa koji je jednako kvalitetan kao turniri ovog ranga u inostranstvu. Na ovom turniru mi pravimo buduće turnire, kao što je svojevremeno i Novak Đoković igrao na ovom turniru.“\nMedijima su se takođe obratili i Zoran Vuletić – predstavnik opštine Zvezdara, Dragan Ćirić iz gradskog sekretarijata za omladinu i predstavnik kompanije Mozzart koja je generalni pokrovitelj turnira. Zoran Puhač, zamenik direktora marketinga kompanije Mozzart zahvalio se organizatorima tenirskog terena i istakao da je pomoć ovakvim turnirima neophodna kako bi se afirmisali mladi talentovani igrači stekli ATP poene, baš kao što su to ranije činili na ovim turnirima i naši velikani kojima se danas divimo.\nEgzibicioni meč je zakazan za nedelju, 16.juna kada će na teniskim terenima Olimpa Goca i Ajs odmeriti snage. Tradicionalni serijal „fjučers“ turnira u Srbiji za 2013. godinu počinje 8. juna 2013. godine takmičenjem u TK „Olimp“ gde će se naredne nedelje održati međunarodni Mozzart Open, prvi od 14 muških fjučers turnira u Srbiji ovog leta sa nagradnim fondom od 10.000 dolara. Kvalifikacioni deo turnira počinje 8. juna.\nNa Mozzart „Fjučers“ 2013. nastupiće igrači iz više od 50 zemalja sa svih kontinenata. Turnir počinje 8 juna 2013., dok je finale zakazano za 16 jun. Prvi nosilac je 345 na ATP listi, a osmi 536. Pored njih, nosioci su sledeći igrači: Čileanci Aranguiz i Corvalan, Rus Rudnev i Španac Lizaraturi. Prema rangu učesnika, ovogodišnji turnir je jedan najjačih do sada održanih Mozzart „Fjučers“ turnira. U glavnom turniru ima 8 igrača iz Srbije od kojih su četvorica nosioci, i to Nikola Ćirić broj 1, inače pobednik turnira 2009.godine, Danilo Petrović broj 4, Miljan Zekić broj 5 i Nikola Cačić broj 8. Mozzart Open 2013. postao je tradicionalni „fjučers“ koji će sedmo leto za redom ugostiti mlade profesionalce iz zemlje i inostranstva. Pravo nastupa imace 64 igraca u kvalifikacijama i 24 igraca koji su u glavnom turniru po rangu.\n„Fjučersi“ su takmičenja na kojima mladi teniseri dolaze po prve bodove i služe im kao odskočna daska za dalji proboj na ATP listi profesionalaca. Na fjučersima u Srbiji svoje prve bodove i profesionalne titule su osvojili i naši najbolji teniseri, počev od Novaka Đokovića, Janka Tipsarevića, Viktora Troickog, Ilije Bozoljca, Filipa Krajinovića… Prvi Mozzart Open održan je 2007. godine, a naziv šampiona poneo je srpski teniser Ivan Bjelica. Šampion Mozzart Opena 2008. bio je Atila Balaš, a pobedu u 2009. poneo je srpski teniser Nikola Ćirić. Šampion za 2010. godinu bio je ukrajinski teniser Oleksandar Nedovjesov, a 2011. na pobedničko postolje popeo se mladi Nikola Ćaćić, dok je 2012. Godine slavio Duje Kekez iz Hrvatske.\nKompanija Mozzart je prepoznala značaj ovog turnira i mogućnost da pruži podršku mladim nadama srpskog i međunarodnog tenisa i tradicionalno, već šestu godinu za redom podržava ovu značajnu sportsku manifestaciju.


Veliki dan za Srbiju: Posle 3 decenije šaljemo u Egipat - B92\nSrbijaAgro biz 3\nIzvor: Tanjug ponedeljak, 15.10.2018. | 14:28\nTo je izjavio ministar poljoprivrede, šumarstva i vodoprivrede Branislav Nedimoviæ.\nMinistar kaže da æemo prvi put posle 30 godina moæi da izvezemo pšenicu u Egipat, te da je Srbija kao država dobila za to sertifikat.\n"Sve ono što se o tome puno prièalo poslednjih 20 ili 30 godina, sada postaje realnost", rekao je Nedimoviæ na konferenciji za novinare sa predstavnicima Evropske banke za obnovu i razvoj (EBRD).\nOmoguæavanje izvoza srpske pšenice u Egipat, najveæem kupcu u svetu je, kaže Nedimoviæ, konkretan rezultat zajednièkog projekta Udruženja Žita Srbije, EBRD, FAO-a i Ministarstva poljoprivrede.\nNedimoviæ je naveo da se oèekuje da u poslednjoj nedelji novembra i poèetkom decembra uvoznik obavi kontrolu skladišnih kapaciteta.\nSrbija, rekao je ministar, ima dva miliona tona pšenice za izvoz s ozbirom da su ove godine bili odlièni prinosi i dodao da Egipat traži dobar kvalitet zrna.\n"Kad ste najveæi kupac, tražite najbolju robu", kaže Nedimoviæ.\nKoliko je izvoz pešenice u Egipat velika stvar, naveo je, govori i to što je predsednik Rusije svojevremeno morao da ide u Egipat na potpisivanje takvog ugovora i istakao da ono što Srbija planira sa Egiptom kada je reè o izvozu pšenice, isto planira sa izvozom kukuruza u Kinu i Indoneziju.\nGovoreæi o ovogodišnjem prinosu pšenice, Nedimoviæ je rekao da je naša pšenica dobrog kvaliteta, ali da ove godine nije imala tako visoki kvalitete kao prethodnih godina.\nMinistar, meðutim, kaže da je na 600.000 hektara ove godine proizvedeno tri miliona tona pšenice i da imamo velike kolièine za izvoz.\n"Èekamo sad da nam Dunav bude malo izdašniji u pogledu vode da možemo sve to da izvezemo. Izvoz ide dobro, ali mogao bi biti i veæi. U ovom trenutku dosta izvozima u Italiju kamionima, ali ne možemo u Rumuniju zbog niskog vodostaja Dunava, koji je važan za srpsku poljoprivredu", rekao je Nedimoviæ.\nDodao je da zbog toga ne možemo ni da uvezemo važne repromaterijale za poljoprivredu, kao što je ðubrivo, ali navodi da u novembru ne bi trebalo da bude problema sa vodostajem i plovidbom.\nMinistar je rekao da uz iste troškove 40 puta više robe može da se izveze rekom nego kamionima i istakao da je zato važno ulagati u reènu i luèku infrastrukturu i razvijati što više taèaka duž Dunava za skladištenje robe.\nNedimoviæ je rekao da æe Ministarstvo nastaviti saradnju sa EBRD u vezi sa promovisanjem poljoprivrednih proizvoda iz Srbije i njihovom plasmanu u inostranstvu, a da je u planu rad na projektu sistema za navodnjavanje.\nObjasnio je da je koncept tog projekta drugaèiji od sistema za navodnjavanje koje Srbiji radi u saradnji sa Abu Dabi Fondom.\nNaveo je da sa Abu Dabi Fondom radimo dvonamenske sisteme kako bi postojeæi kanali za odvodnjavanje mogli da služe i za navodnjavanje, dok se projekat sa EBRD odnosi na pripremu veštaèkih akumulacionih jezera kojih, na primer, na Fruškog Gori ima 13, a izgraðena su pre 40 ili 50 godina i trebalo je da služe za navodnjavanje južne padine Fruške Gore.\nNažalost, kaže ministar, zbog 90-tih godina i nemara prema resursima, ta akumulaciona jezera su zamrljana i zaprljana, i ideja je da sva budu privedena nameni.\nDodao je da je sa EBRD planiran i projekat na prostoru Negotinske krajine kako bi se voda iz Dunava spustila za navodnjavanje zemljišta, a trebalo bi da budu inovirani i projekti koji su raðeni pre 20 ili 30 godina.\n"Ideja je da kroz podršku EBRD od 2020. do 2023. i 2024. sve to završimo. Nastavljamo saradnju sa EBRD na promociji poljoprivrednih proizvoda za izvoz ka destinacijama koje su platežno dobro sposobne. Definisali smo proizvode koji mogu da koriste tome", kaže Nedimoviæ.\nDirektorka EBRD za Zapadni Balkan Žužana Hargitai rekla je da je ta banka do sada u Srbiji uložila pet milijardi evra, od èega je treæina sredstava otišla na finansiranje privatnog sektora, a dobar deo novca za poljoprivredu.\nIzrazila je oèekivanje da æe sa Srbijom biti nastavljen rad na modernizaciji poljoprivrede, te najavila pomoæ Srbiji u pogledu bezbednosti hrane i fitosanitarne kontrole i nastavak ulaganja u poljoprivredu kako bi proizvodi iz Srbije bili konkurentni na trižstu EU.\nDirektor agrobiznis sektora za jugoistocnu Evropu EBRD Miljan Ždrale rekao je da je srpska poljoprivreda jedan od najvaznijih pogona i lokamotiva razvoja srpske ekonomije, te da æe biti nastavljena saradnja na promociji srpske poljoprivede i izvoznika.\nNajavio je da æe se prvi put ove godine na globalnoj konferenciji žita u Ženevi, uz više od 550 uèesnika iz svih zemalja sveta, predstaviti Asocijacija žita Srbije, kao i potencijali ulaganja u reènu infrastrukturu buduæi da je Dunav najkraæa ruta za izvoz proizvoda iz Srbije.


Dupli izbori u Vojvodini: Vojvođanski Mađari mogu u jednom danu glasati na izborima u dve države\nZoltán Turuc živi u Bačkoj Topoli, Vojvodina, i kao i mnogi u tom delu Srbije ima dvojno državljanstvo, što mu omogućava da 3. aprila glasa i na izborima u Srbiji i u Mađarskoj. Dok glas u Srbiji može dati odlaskom do glasačkog mesta u opštini u kojoj živi, na izborima u Mađarskoj može glasati bilo putem pošte, u konzulatu u Subotici, ili da pređe granicu i glasa na izbornom mestu koje će biti otvoreno za dijasporu.\nIpak, kako ne živi u Mađarskoj, niti tamo plaća porez, Turuc smatra da nije fer glasati i u toj zemlji te se dvoumi šta uraditi – glasati ili poništiti listić. Priprema se da svoj glas da nekom od kandidata u Srbiji.\n“Mogu ja imati dvojno državljanstvo, ali neka glasaju oni koji imaju adresu stanovanja ili radno mesto u Mađarskoj,” razmišlja Turuc.\nMnogi Mađari u Vojvodini se ne bi složili s njim, smatrajući da ono što se dešava u susednoj zemlji – uključujući i ko je na vlasti – znatno utiče na njihovu svakodnevicu.\nKoliko su veze bliske vidljivo je na svakom koraku u Vojvodini, gde mađarska vlada na čelu sa Viktorom Orbanom godinama ulaže u infrastrukturu, kulturu, daje pomoć poljoprivrednicima ili vlasnicima malih biznisa. Istovremeno, Viktor Orban i Aleksandar Vučić, obojica kandidati i na ovim izborima, svoju bliskost i saradnju otvoreno i često pokazuju ovih dana.\nDeo kampanje bilo je i puštanje u rad brzog voza između Beograda i Novog Sada. Nakon vožnje, Vučić je u izjavi za medije rekao kako se dogovorio sa Orbanom o bezrezervnoj saradnji.\nGabor Bodiš je dugogodišnji novinar iz Mađarske, poreklom iz Vojvodine, koji godinama aktivno prati i analizira odnose između dve države. Smatra da između predsednika Srbije i premijera Mađarske postoji “skoro ljubavnički odnos”.\n“Zajedno su stvorili dve zemlje koje su bliznakinje po političkom sistemu, posebno po pitanju korupcije koja se vodi sa državnog vrha i medija koji su pod totalnom kontrolom”, kaže Bodiš i dodaje kako je, osim fizičkog izgleda dvojice vođa, sve ostalo – principi koje zastupaju i društvo koje prave – “potpuno isto”.\nBodiš naglašava kako Orban ima potpuni i neprikosnoveni uticaj na Mađare u Vojvodini.\n“U oblikovanju političke svesti ovdašnjih Mađara, Srbija ne igra nikakvu ulogu. Čine to mediji u Mađarskoj i mediji pod punom kontrolom Saveza vojvođanskih Mađara”, ocenjuje Bodiš.\nSavez vojvođanskih Mađara (SVM) stranka je bliska Orbanovom Fideszu. Na izbore u Srbiji izlaze samostalno, nadajući se glasovima koji bi im omogućili da zadrže mesta koja sada imaju. Poruka sa njihovih plakata, koji dominiraju Suboticom, glasi: “3. aprila – Za vas, sa vama, za sve nas!”.\nGabor Bodiš, novinar, smatra da Orban ima neprikosnoven ugled među vojvođanskim Mađarima. Foto: Magločistač (video screenshot)\nPored SVM, najviše plakata, barem u ovom gradu, ima Vučićeva Srpska napredna stranka (SNS). István Pásztor i njegov sin Bálint, koji vode SVM, otvoreno su podržali kandidaturu Aleksandra Vučića za predsednika Srbije, i pozvali svoje birače da budu uz lidera Srpske napredne stranke.\nNasuprot njima je Mađarski pokret (MP), koji takođe izlazi na parlamentarne izbore u Srbiji, ali u savezu sa koalicijom “Moramo”, koja okuplja pojedine građanske i ekološke pokrete i stranke u Srbiji. Na njihovim skupovima govori se o Orbanu i njegovom odnosu spram Mađara u Vojvodini, te šta se može promeniti u budućnosti.\nNosilac liste SVM-a je Bálint Pásztor, koji kampanju vodi i putem društvenih mreža, na kojima redovno objavljuje sadržaje i komunicira sa građanima. On je lako dostupan za izjave novinarima i rado govori o dosadašnjim rezultatima koje je SVM ostvario.\nOsim onlajn kampanje, predstavnici SVM-a aktivno obilaze mađarska sela i razgovaraju sa potencijalnim biračima. Blizak odnos sa Fideszom, koji je popularan među Mađarima u Vojvodini, povećava političku cenu SVM-a u Srbiji.\nBodiš je skeptičan da može doći do promene mađarskog vođstva u Vojvodini, ali se nada promeni u Mađarskoj, gde bi prvi put nakon 12 godina ujedinjena opozicija mogla ugroziti Orbana. Veliku ulogu će, smatra ovaj novinar, imati dalji razvoj situacije sa Ukrajinom i Rusijom, odnosno odnosi koje Orban ima sa Putinom.\nSuprotno mišljenje od Bodiša ima vojvođanski novinar mađarskog porekla Norbert Šinković. On ne vidi šansu za pobedu opozicije u Mađarskoj, ali se nada da bi ipak moglo doći do promene u odnosu snaga u tamošnjem parlamentu, u smislu da bi opozicija mogla ograničiti sadašnju dominaciju Orbanovog Fidesza. Kada je reč o glasovima vojvođanskih Mađara, skeptičan je da bi mogli ići u korist opozicije koja nije poslala jasnu poruku dijaspori u regionu.\nŠinković podseća i da su Orbanu mnogi vojvođanski Mađari zahvalni zbog toga što je 2010. godine omogućio olakšano dobijanje dvojnog državljanstva i što preusmerava značajna novčana sredstva u Vojvodinu.\nTa podrška, prema mišljenju nekih analitičara, vidljiva je i u mađarskim medijima u Vojvodini, što Norbert Šinković smatra problematičnim.\n“Prvo, to nije u skladu sa novinarskim kodeksom, sa pravilima profesije”, kaže i dodaje kako ti mediji dobijaju novac iz Mađarske, što se često predstavljalo kao novac koji dolazi od Fidesza.\n“Novac koji dolazi iz državnih fondova Mađarske nije partijski novac, već su sredstva od poreskih obveznika”, kategoričan je Šinković.\n“Stvaranjem slike da novac ‘daje’ Fidesz, a ne Mađarska, jasno je da je reč o instrumentalizaciji javnih sredstava u partijsko-političke svrhe.“\nI Turuc vidi da Orban “kupuje” glasove vojvođanskih Mađara – i to rade preko SVM-a. On upozorava i na činjenicu da je ova stranka najavila da će na sam dan izbora obilaziti građane u Vojvodini i pomagati im oko procedura koje se tiču glasanja u Mađarskoj.\n“Oni, na primer, mogu manipulisati starijim ljudima koji ne mogu ili ne znaju da čitaju ni da pišu”, zabrinut je Turuc.\nZahvaljujući odluci o dvojnom državljanstvu, danas više od 65.000 ljudi u Srbiji ima mogućnost glasanja u Mađarskoj. Na izborima 3. aprila mogu birati između šest partijskih listi koje se bore za 199 mesta u mađarskom parlamentu. Glasači će, takođe, moći da se izjasne o referendumskom pitanju o tome da li podržavaju predstavljanje seksualnih orijentacija maloletnicima u školama i medijsku promociju rodno osetljivih tema deci. Naime, tamošnji parlament je prošle godine usvojio Zakon o zaštiti dece za koji opozicija, ali i aktivisti u EU, smatraju da je protiv LGBT+ populacije.\nFidesz, stranka Viktora Orbana, pokušaće da osvoji četvrti uzastopni mandat.


Besplatan internet za učenje programiranja na portalu petlja.org - Bizlife.rs\nInicijativa „Digitalna Srbija“ najavila je da će od danas sva tri mobilna operatera koji su članovi ove neprofitne organizacije svojim korisnicima omogućiti pristup portalu za učenje programiranja petlja.org bez naplate potrošenog internet saobraćaja.\nNa ovaj način, i u vanrednim okolnostima, kompanije Telekom Srbija, Telenor i Vip mobile nastavljaju da zajednički podržavaju unapređenje algoritamske pismenosti kao jednog od osnovnih temelja jake digitalne ekonomije čiji razvoj je strateški cilj Inicijative „Digitalna Srbija“.\nJedan od osnivača „Digitalne Srbije“ je i kompanija Telenor koja se snažno zalaže za inovacije u obrazovanju i već je sarađivala sa Fondacijom Petlja na uspostavljanju savremenih programa nastave informatike i računarstva u školama.\n„Telenor od početka podržava rad Inicijative „Digitalna Srbija“, čiji je jedan od osnivača, gde su obrazovanje i digitalna pismenost u fokusu njenog rada i delovanja. To je osnova za promenu u društvu i privredi za koju se svi u inicijativi zalažemo i zato moramo da omogućimo da obrazovanje bude dostupno svima,“ kaže Majk Mišel, generalni direktor Telenora Srbija.\nPored ove tri kompanije, u članstvu „Digitalne Srbije“ je više od 30 organizacija i kompanija iz najrazličitijih privrednih sektora – od softverske i industrije video-igara, preko bankarstva i telekomunikacija, sve do poljoprivrede, farmacije i medija.\n„Predanost naših članova zajedničkoj viziji Srbije u kojoj svi građani imaju pristup vrhunskom, savremenom obrazovanju u velikoj meri pomogla je da danas imamo programiranje u obaveznom nastavnom programu već od petog razreda, specijalizovana IT odeljenja širom zemlje i Master 4.0 programe na tri državna univerziteta. Danas, tokom pandemije, duh zajedništva koji vlada među našim članovima jači je nego ikad što pokazuje i ova podrška Fondaciji Petlja,“ ističe Nebojša Đurđević, generalni direktor Inicijative „Digitalna Srbija“.\ninternet inicijativa digitalna srbija


Bakir Izetbegović - Vučić - poseta Dodika i Čovića - nije u redu\nIzetbegović: Nije u redu što je Vučić u Beograd pozvao samo Dodika i Čovića\nRegion Autor:Beta12. okt. 202020:15 > 20:16\nLider Stranke demokratske akcije (SDA) Bakir Izetbegović kaže da nije u redu to što je predsednik Srbije Aleksandar Vučić u Beograd pozvao srpskog člana Predsedništva BiH Milorada Dodika i lidera HDZ BiH Dragana Čovića, ali ne i političkog predstavnika Bošnjaka.\n„Vučić nije pozvao trojicu, već dvojicu. Ne bi trebalo to da rade Beograd i Zagreb. Bosanski tronožac ne može stajati na dve noge“, izjavio je Izetbegović posle sednice Predsedništva SDA, i dodao da bi se odazvao pozivu da ode u Beograd da je bio pozvan.\nIzetbegović je ocenio da se u BiH sve stvari, kao i obično, moraju rešiti konsenzusom.\nPredsednica Glavnog odbora Naše stranke Sabina Ćudić ocenila je da je posle posete Milorada Dodika, a zatim Izetbegovića i Čovića Hrvatskoj, došao „na red atak na suverenitet BiH i iz Srbije“.\nVučić na večeri sa Dodikom i Čovićem: "Razgovor prijatelja"\n„Zvaničnici susednih država, uz podršku samozvanih etnolidera iz BiH, suverenitet naše države žele u potpunosti da prenesu na njene narode. Jasno je to iz ustaljenih ponavljanja kršenja diplomatskih i političkih protokola koji se tiču sastanaka najvećih državnih zvaničnika“, smatra ona.\nPrema njenim rečima, umesto svih članova Predsedništva BiH i predsedavajućeg Saveta ministara, predsednici susednih država, ali i premijer Vlade Hrvatske organizuju sastanke s predsednicima nacionalnih stranaka u BiH, koji su, po njima, legitimni predstavnici naroda.\n„Radi se očigledno o planskoj akciji Srbije i Hrvatske sa saveznicima iz BiH kojom se pokušava uništiti kredibilitet naših najvećih državnih institucija, uključujući i Predsjedništvo, i učiniti ih pasivnim posmatračima kad su u pitanju međunarodni odnosi“, naglasila je Ćudić.\nOna je još navela da „ovakvu vrstu podrivanja suvereniteta ohrabruje i mlaka reakcija predsedavajućeg Predsedništva BiH Šefika Džaferovića na posetu Milorada Dodika Hrvatskoj, kao i autogol Bakira Izetbegovića koji se odazvao na sastanak Andreju Plenkoviću“.\n„SDA je time prepustila vanjsku politiku u ruke Dodiku i Čoviću“, istakla je Ćudić.\nMediji su ranije danas najavili da će Vučić večeras u Beogradu organizovati večeru na koju su pozvai Dodik i Čović.\nAleksandar VučićBakir IzetbegovićDragan ČovićMilorad Dodikposeta\nPsihijatri: Dvostruko povećanje broja obolelih od depresije i alkoholizma\npre 53 min 2\nMilanović: Srbija uništava samu sebe, poruka Vučiću – „rokaj po tome, brate“\nGruevskom devet godina zatvora zbog rušenja zgrade političkom neistomišljeniku\nCrnogorsko ministarstvo: Krađa istorije na internet adresama ambasada Srbije


Sedniva Vlade Srbije: usvojen Predlog zakona o policiji – Balkanekspresrb.rs\nSedniva Vlade Srbije: usvojen Predlog zakona o policiji\n30/12/2015 Off By\nVlada Srbije usvojila je Uredbu o energetski zaštićenom kupcu kojom su otklonjeni nedostaci zbog kojih je prethodna uredba proglašena neustavnom. Novom uredbom definisano je da se svi korisnici novčane socijalne pomoći i dečjeg dodatka sa rešenjem o pravu i računom za električnu energiju ili gas, obraćaju lokalnim samoupravama, radi izdavanja Rešenja o pravu\nVLADA Republike Srbije usvojila je na današnjoj sednici Predlog zakona o policiji. Donošenjem novog zakona uvodi se niz novina za koje se očekuje da će značajno doprineti poboljšanju kvaliteta u obavljanju policijskih i drugih poslova u Ministarstvu unutrašnjih poslova.\nUsvojen je i Predlog zakona o javnom redu i miru. Ovim zakonom određuju se javni red i mir na javnom mestu, utvrđuju se protivpravna dela protiv javnog reda i mira kao i način prikupljanja dobrovoljnih priloga.\nVlada Republike Srbije usvojila je Predlog zakona o javnom okupljanju kojim se uređuje okupljanje građana u Republici Srbiji, u skladu sa članom 54. Ustava, kao i u skladu sa preporukama Venecijenske komisije za uređivanje slobode okupljanja u Republici Srbiji.\nVlada Srbije usvojila je Uredbu o energetski zaštićenom kupcu kojom su otklonjeni nedostaci zbog kojih je prethodna uredba proglašena neustavnom. Novom uredbom definisano je da se svi korisnici novčane socijalne pomoći i dečjeg dodatka sa rešenjem o pravu i računom za električnu energiju ili gas, obraćaju lokalnim samoupravama, radi izdavanja Rešenja o pravu. Ostali – status kao i do sada dokazuju pred lokalnom samoupravom. Uvedena je dvostepenost sa pravom žalbe, a novo je i to što su limiti mesečne potrošnje povećani za električnu energiju, sa dva na četiri puta od utvrđenog prava na subvenciju u kWh. Na taj način povećava se broj kupaca koji će stečeno pravo na umanjenje ostvariti čak i u mesecima uvećane potrošnje, ukoliko se greju na električnu energiju. Uredbom je regulisano i to da ugroženi kupac, kome obustavom isporuke električne energije ili gasa može biti ugrožen život ili zdravlje zbog zdravstvenog stanja, a koji je do sada imao pravo na zaštitu od obustave duga ali ne i na besplatne kilovate ili kubne metre gasa, stiče to pravo na osnovu medicinske dokumentacije. Jedno domaćinstvo može da bude korisnik oba prava ako ostvari oba statusa.\nVlada Republike Srbije usvojila je Uredbu o uslovima i načinu dodele i korišćenja sredstava za podsticanje unapređenja turističkog prometa domaćih turista na teritoriji Republike Srbije. Akcija prijavljivanja građana za vaučere biće nastavljena i od 1. januara naredne godine, tako da će građani moći da se prijavljuju već od prvog dana nove godine do 15. oktobra. Uredbom je predviđeno da se vaučeri koriste do 20. novembra, a budžetom za sledeću godinu je opredeljeno 230 miliona dinara za ovu vrstu subvencija, odnosno, 46.000 vaučera u iznosu od pet hiljada dinara. Naredne godine biće proširena lista potencijalnih korisnika vaučera na, između ostalih, i inostrane penzionere i domaće registrovane poljoprivrednike a u sledećoj godini će se pribeći ažuriranju liste ugostitelja na mesečnom nivou tako da kasnije u ovaj sistem vaučera mogu ući novootvoreni objekti i oni ugostitelji koji su do sada propustili priliku.♦\nUspešna godina NBS\nBela Palanka: Otvorena deonica Koridora 10


(Ne)jasna vizija Džozefa Bajdena - Američki izbori\nEkonomski program Džozefa Bajdena, sastavljen za predsedničke izbore 2020. godine, zaista pokazuje odlike ’velikog šatora’ koji natkriljuje vrlo širok ideološki prostor i u kome veliki broj potencijalnih glasača može naći ponešto za sebe. U govorima u Danmoru (Pensilvanija) i Vilmingtonu (Delaver), predstavivši delove svog ekonomskog programa, sedamdesetsedmogodišnji Bajden je upotrebio gotovo iste reči koje su obeležile njegovu prvu i pobedničku kampanju za Senat, pre skoro četrdeset osam godina. I tada je jedan od najmlađih američkih senatora govorio da shvata probleme sa kojima se ljudi u krizi suočavaju, zalažući se za promene i izgradnju budućnosti koju američka nacija zaslužuje. Na ovaj način je uspeo da osvoji glasove mladih i liberalnijih slojeva stanovništva koji su zahtevali novi način razmišljanja i slavili progresivne ideje ali je uspevao da pridobije i deo konzervativnih glasača kojima je njegova naglašena empatija delovala iskreno. Iako su od tada unutrašnja klima u SAD i međunarodne okolnosti značajno promenjene, Bajden je preživeo kao političar koji, pod određenim uslovima, može biti prihvatljiv za pripadnike različitih društvenih grupa i političkih afilijacija. O tome svedoči podatak da Amtrak Džo (kako Bajdena često nazivaju), drugi najsiromašniji američki senator (što je sam voleo da ističe) i pored fiskalno liberalnih stavova, u američkom kontekstu, ima nemalu podršku poslovne zajednice (po podacima Centra za responzivnu politiku, veći deo donacija iz sektora finansija je upućen Bajdenovoj kampanji). Poslovni ljudi koji podržavaju Bajdena kao razlog svog izbora ističu potrebu za izvesnošću i uređenim sistemom odlučivanja za šta način funkcionisanja aktuelne američke administracije ne može da posluži kao primer.\nMeđutim, iako na prvi pogled usmerena ka širokom opsegu potencijalnih glasača, Bajdenova nejasna ideološka profilisanost ne dovodi do entuzijastične podrške u duboko polarizovanom društvu današnjih SAD. Upravo je namera da se privuku glasači koji su na predizborima u okviru Demokratske stranke glasali za druge kandidate (Bernija Sandersa i Elizabet Voren, pre svega) dovela do stvaranja zajedničkih radnih timova koji su formulisali veliki broj programskih dokumenata za Bajdenovu kampanju. Njihove teme su raznovrsne i bave se, između ostalog, pitanjima koja se odnose na različite društvene grupe (žene, studente, LGBT+ populaciju), zajednice (afroameričku, latinoameričku, indijansku, jevrejsku, muslimansko-američku) ali i na pojedinačne probleme (osiguranje za slučaj nezaposlenosti, zdravstvena zaštita, zakon o bankrotstvu). Ekonomska pitanja su posebno obuhvaćena u delu Bajdenove predsedničke agende, pod nazivom Build Back Better.\nOvaj program je baziran na četiri ključne oblasti koje su autori plana nazvali nacionalnim izazovima. To su razvoj domaće industrije i tehnologije, izgradnja moderne infrastrukture i održivi rast, ulaganje u obrazovanje i socijalne usluge i unapređenje rasne jednakosti u SAD.\nIzgradnja domaće industrijske osnove i smanjenje zavisnosti od uvoza iz Kine (ili neke druge zemlje) kroz vraćanje strateških proizvodnih lanaca u SAD, po ovom planu, trebalo bi da stvori milione novih dobro plaćenih radnih mesta. Pored ovog, plan predviđa i razvoj programa ohrabrivanja kupovine domaćih proizvoda Buy American i ulaganje 400 milijardi dolara (tokom prvog mandata) u program javnih nabavki s ciljem razvoja domaće proizvodnje roba i usluga. Investicije u istraživanje, razvoj i nove tehnologije (veštačku inteligenciju i 5G mreže) od 300 milijardi dolara da bi se kreirala nova radna mesta za visokokvalifikovanu radnu snagu čine posebni element ovog programa.\nRazvoj moderne infrastrukture podrazumeva ulaganja u izgradnju pametnih puteva, mostova, aerodroma, električnih mreža ali i unapređenje univerzalnog širokopojasnog interneta. Ovaj deo programa predviđa i stvaranje milion novih poslova u američkoj automobilskoj industriji ali i unapređenje energetskog sektora i razvoj održive poljoprivrede. Sanacija i energetsko unapređenje oko četiri miliona zgrada bi dodatno doprinelo borbi protiv klimatskih promena koje bi moguća Bajdenova administracija smatrala značajnim izazovom za SAD. Da bi se ostvarili ciljevi čiste energije, predviđeno je ulaganje od dva biliona dolara. Ovako formulisana strategija ima izvesne zajedničke elemente sa programom Green New Deal koji povezuje klimatske promene i ekonomsku nejednakost, a koji i dalje predstavlja liniju dubokog rascepa između republikanaca i demokrata.\nTreći deo programa se odnosi na ulaganje u ljudski kapital, tj. radnu snagu koja se bavi brigom o drugima (deci, starijima i osobama sa posebnim potrebama) i njihovim obrazovanjem. Bajdenova namera je da dođe do otvaranja tri miliona novih poslova u ovim oblastima, što bi po procenama autora programa dovelo do povećanja zaposlenost za pet miliona radnih mesta zahvaljujući mogućnosti da se osobe koje su do sada neplaćeno obavljale ove poslove uključe na tržište rada.\nPosebno naglašen element ovog programa, imajući u vidu novija dešavanja u SAD, čini zalaganje za borbu protiv sistemskog rasizma upotrebom ekonomskih instrumenata, a pre svega putem velikog investicionog paketa koji bi obuhvatio investicije u američku industriju i tehnologiju ali i povećanje javnih nabavki roba i usluga, naravno uz uslov da imaju američko poreklo. Pitanje rase postaje posebno značajno u ovom trenutku kada se ima u vidu činjenica da od posledica pandemije virusa korona u SAD neproporcionalno više umiru stanovnici afroameričkog i latinoameričkog porekla. U ovom kontekstu je interesantna i Bajdenova namera da oživi značaj sindikata i kolektivnog pregovaranja što bi dodatno doprinelo smanjivanju nejednakosti.\nIako su u sastavljanju programa veliki uticaj imali stručnjaci koje je imenovao Berni Sanders, uz značajnu ulogu Elizabet Voren, treba imati na umu činjenicu da o sprovođenju politika odlučuju konkretne osobe koje će se u administraciji baviti tim pitanjima. Široko formulisani programski dokumenti u izbornoj kampanji imaju za ključni cilj privlačenje glasača, a pogotovo mladih aktivista, koji su na demokratskim predizborima u velikoj meri podržali Sandersa i Voren, tj. kandidate koji su se zalagali za radikalne promene dok je Bajden dosledno svojoj tradicionalnoj politici, pokušavao da ostane u centru. Međutim, u Demokratskoj stranci se ideološko klatno pomerilo ulevo pa se postavlja pitanje da li će Bajdenovo prilagođavanje trenutnim okolnostima biti dovoljno za mobilizaciju glasača koji zagovaraju temeljne reforme i od kojih nemali broj smatra da predložene mere nisu dovoljne, zahtevajući mnogo veća izdvajanja za Green New Deal, jedinstvenu šemu zdravstvene zaštite, obimnije i drugačije usmerene javne investicije, itd. U suštini, najvažniji test za Bajdena će biti lista kandidata za ključne pozicije u administraciji kao što su sekretari za finansije, trgovinu, rad, predsednik FED-a (kada Pauelu istekne prvi mandat), direktor kancelarije za upravljanje i budžet, direktor Nacionalnog ekonomskog saveta, spoljnotrgovinski predstavnik, itd. Veliki broj progresivnih demokrata sumnja da bi se u konkurenciji za obavljanje ovih funkcija pojavila poznata imena, sa prevaziđenim „hiper-globalističkim“ politikama, tj. istorijom zalaganja za deregulaciju, bliskošću sa finansijskim sektorom i velikim korporacijama i promovisanjem slobodne trgovine kroz zaključivanje dubokih trgovinskih sporazuma. Personifikaciju ovih politika i izvor strepnji za predstavnike levog krila Demokratske stranke predstavlja imenovanje Lorensa Samersa na neku od značajnijih ekonomskih pozicija u administraciji u slučaju Bajdenove izborne pobede. Samers, bivši predsednik Univerziteta Harvard, obavljao je funkciju sekretara za finansije u administraciji Bila Klintona, a bio je i direktor Nacionalnog ekonomskog saveta u periodu 2009-2011, tj. u većem delu prvog mandata Baraka Obame što verovatno i govori u prilog opravdanosti ovakvih zebnji. Iako je izjavio da se ne vidi u budućoj američkoj administraciji postoje tumačenja da je do njegovog „dobrovoljnog“ povlačenja došlo na molbu zvaničnika iz Bajdenove kampanje, a pod pritiskom predstavnika progresivnog krila Demokratske stranke. Ipak, opcija Samersovog neformalnog uticaja ostaje otvorena, imajući u vidu njegove pristojne odnose sa Bajdenom iz perioda prve Obamine administracije ali i potrebe da i drugi centri moći imaju otvorene kanale komunikacije sa mogućim stanovnikom Avenije Pensilvanija br. 1600 SZ.\nUticaj ovogodišnjeg popisa stanovništva na politički pejsaž SAD (2)


Naslovna/Društvo/Dodik: Cilj protesta destabilizacija Srpske, Kormakova direktno umiješana\nPredsjednik Republike Srpske Milorad Dodik izjavio je danas da su protesti u Banjaluci nesumnjivo s ciljem destabilizacije Srpske i da je u to direktno umiješana ambasador SAD u BiH Morin Kormak.\n– Direktno ona je uradila to da se podigne atmosfera te vrste i nesumnjivo je jasno da igraju na priču destabilizacije – rekao je Dodik novinarima tokom posjete Bijeljini.\n– Ljudi imaju pravo da protestuju i sve dok je to u okviru zakona, ne urušava slobodu drugih i zakonit rad institucija, to je dio normalnog demokratskog društva – istakao je Dodik.\nOn je poručio da se neće dozvoliti da “neko poziva vehabije” da dođu u Banjaluku i obračunaju se, navodeći da je to granica ispod koje institucije Republike Srpske neće ići.\n– Postupaćemo u skladu sa zakonom. Mi razumijemo tragediju, ali ovo je klasična zloupotreba tragedije – upozorio je Dodik.\n– Nisu tražili od tužilaštva da radi svoj posao, onda je to neka sasvim druga namjera – ocijenio je Dodik.\nPredsjednik Srpske je najavio da će se založiti da stavka za plate tužilaca u budžetu od naredne godine “bude nula”.\n– Pa nek se jave tamo onima koji ih plaćaju, mi ih nećemo plaćati – poručio je Dodik.\nIzjavio je da bi volio da se što je prije moguće dođe do istine o smrti Davida Dragičevića, ali da to treba da se traži od tužilaštva, a ne da se javnosti šalju neke druge poruke.\n– Samo učešće opozicionih prvaka govori da je to politički motivisano i zloupotrijebljeno i da konačno taj čovjek (Davor Dragičević) i ta grupa ljudi moraju da shvate da to definitivno ima politički predznak i da to nije samo priča o istini – rekao je Dodik novinarima u Višegradu.


Vodič pokazuje da je usvajanje pristupa zasnovanog na pravima djeteta najdjelotvorniji način ostvarivanja pozitivne i trajne promjene u životu djece, njihovih porodica i zajednice. Nije lako pokrenuti ovakav proces – mnoge organizacije se i dalje bore sa izazovima koje on sa sobom nosi. Potrebni su vrijeme, resursi (ljudski i finansijski) i dugoročna predanost. Možda ćete morati da mijenjate način rada svoje organizacije, njenu kulturu, strukture i upravljanje. Možda ćete takođe morati da promijenite svoje metode rada s djecom, lokalnim zajednicama, partnerima i donatorima, ali ovo svojevrsno ulaganje zasigurno će vam se višestruko isplatiti.


Hant: Trampovi komentari o ambasadoru pogrešni - BIGportal.ba\n9 Jula, 2019 9 Jula, 2019 0115\nKandidat za novog premijera VB Džeremi Hant izjavio je da su Trampovi komentari o britanskoj premijerki i ambasadoru u Vašingtonu pogrešni i puni nepoštovanja. Pošto je britanski list objavio diplomatske depeše ambasadora Kima Deroka u kojima je naveo da je Tramp nesposoban, američki predsednik ga je na Tviteru opisao kao…\nKandidat za novog premijera VB Džeremi Hant izjavio je da su Trampovi komentari o britanskoj premijerki i ambasadoru u Vašingtonu pogrešni i puni nepoštovanja.\nPošto je britanski list objavio diplomatske depeše ambasadora Kima Deroka u kojima je naveo da je Tramp nesposoban, američki predsednik ga je na Tviteru opisao kao “veoma glupog”, dok je kao “budalasto” ocenio upravljanje premijerke Tereze Mej procesom Bregzita.\nHant je danas na Tviteru naveo da “saveznici s poštovanjem treba da se ophode jedni prema drugima” i dodao da će Derok ostati ambasador u Vašingtonu ako postane premijer.\nHantov ton se razlikuje od Džonsonovog, koji je, pošto je upitan za Trampovu kritiku na račun Mej, rekao da je “i sam govorio neke prilično kritične stvari o pregovorima o Bregzitu”.\n“Mislim da je veoma važno da imamo snažan odnos s našim najvažnijim saveznikom”, dodao je Džonson.\nAustrijanac na mjestu Vigemarka\n15 Juna, 2021 16 Juna, 2021 1


Prethodna 24 sata bez smrtnih ishoda u KCV | Dunav Televizija\nNaslovna Vesti Društvo Prethodna 24 sata bez smrtnih ishoda u KCV\nPrethodna 24 sata bez smrtnih ishoda u KCV\nU prethodna 24 sata u Kliničkom centru Vojvodine nije bilo nijednog slučaja smrtnog ishoda oboljevanja od korona virusa i to je dobra vest, izjavio je pokrajinski sekretar za zdravstvo Zoran Gojković u telefonskoj izjavi za Tanjug.\n“U ovom trenutku imamo 137 hospitalizovanih pacijenata u KCV sa potvrđenim korona virusom, 127 pacijenata je u privremenoj bolnici na Novosadskom sajmu, imamo ukupno 10 pacijenata na respiratoru, 24 otpuštena pacijenta od početka epidemije, a šest otpuštenih u poslednja 24 sata”, kaže Gojković.\nKaže da su “ove brojke konstantne, te da nema naglih iskakanja”.\n“To je dobro, ali i dalje pozivam na ozbiljan oprez, pošto su još teški dani pred nama i ne treba da dozvolimo nas zavara trenutno stanje, koje je dobro, pošto je virus veoma zloćudan i pokazao je u mnogim mestima da zna da odgovori potpuno nepredviđeno i na način koji niko ne očekuje”, rekao je Gojković.\nZato, kaže, poziva sve građane da i dalje poštujemo mere fizičkog distanciranja i sve propisane mere, jer je to putokaz da iz ovoga izađemo što pre.\n“Molim sve da shvatimo da ne postoji nikakva prečica da iz svega ovoga izađemo na brzinu”, apelovao je Gojković.\nOdgovarajući na pitanje kakva je situacija sa decom koja su obolela, kada je u pitanju Vojvodina, područje koje je, po funkciji koju obavlja, u njegovoj ingerenciji, pokrajinski sekretar Gojković odgovara da ima mali broj obolele dece u Vojvodini.\n“Malo je obolele dece Vojvodini, i oni su potpuno asimptomatski ili imaju blage kliničke simptome i u ovom trenutku nemamo nikakvih problema u vezi sa njihovim trenutnim statusom. Imamo i nekoliko trudnica koje su pozitivne, imamo i trudnice koje su donele na svet i bebe i za sada je taj deo pod kontrolom”, kaže Gojković.\nOdgovarajući na pitanje da li je zdravstveni sistem spreman za slučaj da određeni broj lekara i medicinskog osoblja bude pozitivan na virus, te stoga mora u izolaciju, te da li će biti dovoljan broj onih koji će moći da ih zamene, Gojković odgovara da “od početka postoji sistemski pristup kako i na koji način će se popunjavati zdravstveno osoblje”.\n“Mi smo maksimalno redukovali broj zaposlenih po organizacionim jedinicama. Jedan broj radi, drugi deo se odmara, to je jednostavno neophodno da bismo uvek imali “sveže” ekipe da uvedemo u posao. Za sad, na teritoriji Vojvodine, nemamo taj problem. Pomažemo jednu ustanovu drugom ustanovom, znači, ukoliko bude bilo potrebe za time da negde imamo kriznu situaciju ili krizno žarište, kolege će iz jedne bolnice prelaziti u druge bolnice. To smo već do sada radili i to se pokazalo kao jako dobro”, kaže Gojković.\nPodseća da na teritoriji Vojvodine ima još jednu bolnicu, a to je privremena bolnica na Novosadskom sajmu, gde rade lekari i medicinske sestre iz cele Vojvodine.\nKaže da će nastojati da praktikuju, što je moguće više, da uvode što je moguće više “sveže” snage.\n“Da odmaramo one koji su se umorili, ali za sada, ukoliko se budu poštovali svi protokoli i sve karike ovog sistema budu funkcionisale, onda ova naša mašina može da ide kako treba”, kaže Gojković.\nOdgovarajući na pitanje da li je sada moguće govoriti o tome kada se može očekivati ukidanje pojedinih mera, odnosno relaksiranje mera, Gojković najpre naglašava da je “o tome rano govoriti”, te objašnjava da relaksiranje mera zavisi od intenziteta virusa.\nIntenzitet virusa, objašnjava, on, opet zavisi od priliva novoobolelih, stanja u zdravstvenim ustanovama, u potom od broja teških ili lakših pacijenata, ali i od toga kako se mi, svi zajedno, budemo ponašali i poštovali mere fizičkog distanciranja.\n“Ako poštujemo sve mere, i intenzitet virusa, njegova koncentracija će biti manja i mi ćemo jednostavno imati manji broj obolelih. Kako imamo manji broj obolelih, mi ćemo, naravno, imati mogućnost da mere svodimo na manji nivo nego što su ove sada. Rano je još uvek o svemu tome govoriti, a imamo i za to razrađen scenario i plan”, kaže Gojković.\nIpak, bez obzira na to, moli građane da shvate da to neće biti odjednom (relaksiranje mera), da shvate da ćemo jedan određeni vremenski period i nakon smanjenja mera morati da vodimo računa o fizičkoj distanci, o izbegavanju velikih grupnih okupljanja.\n“Ali, kažem, sve zavisi od toga kako se mi budemo ponašali. Ako se budemo ponašali u skladu sa tim kako zdravstvena struka traži, mislim da nismo daleko od toga da možemo da krećemo u neke blaže forme, ali to je još uvek samo na papiru, dajte da vidimo kakvi će nam rezultati biti”, zaključio je Gojković.\nPrethodni tekstPredsednik Vučić odgovara na pitanja građana na Prvoj TV\nSledeći tekstU Srbiji zaražen 441 zdravstveni radnik\nPredsednik Skupštine Vojvodine Ištvan Pastor čestitao Uskrs


EU planira da unapredi radna prava zaposlenih u “gig ekonomiji” - Biznis i Finansije\nHome\tVestiEkonomija\tEU planira da unapredi radna prava zaposlenih u “gig ekonomiji”\nEU planira da unapredi radna prava zaposlenih u “gig ekonomiji”\nEvropska komisija objavila je nacrt zakona koji će unaprediti prava uposlenika u “gig ekonomiji”, kao što su na primer vozači Ubera ili dostavljači hrane.\nSve je više platformi koje opslužuju na desetine hiljada korisnika a da imaju veoma malo zaposlenih. Ove kompanije imaju neku vrstu ugovora sa svojim radnicima, ne nudeći im osnovna radna prava, i angažujući ih “s vremena na vreme”, odnosno kada radniku i poslodavcu odgovara. Problem s takvim načinom rada je taj što ovi ljudi nemaju prava na plaćeni odmor, bolovanje i sl.\nEU međutim planira da ispravi ovu grešku. Ona će pokušati da čvršće reguliše rad ovih kompanija tako što će ih primorati da svoje radnike klasifikuju kao zaposlene koje moraju platiti onoliko kolika je propisana minimalna zarada u datoj zemlji. Ako zakon prođe, pomenute platforme će morati da obezbede svojim zaposlenim i plaćeni odmor, ali i doprinose za penziju.\nPropisi koji su u pripremi zahtevaju i veću transparentnost u poslovanju ovih kompanija. Na primer da javnosti bude poznato kako rade njihovi algoritmi za nadzor i evaluaciju radnika i postavljanje zadataka istima, koje je ponekad teško ispuniti.\nTo je prethodno pokušala da uradi savezna američka država Kalifornija ali ovaj pokušaj se završio neslavno.\ndostavaevropska komisijagig ekonomijauber


RANCCO oblači crveno-bele : Nadlanu.com\nRANCCO oblači crveno-bele\nObjavljeno 13. okt 2014. / 20:58:11\nDejan Radonjić i njegovi saradnici pre par dana su bili u prilici da probaju deo konfekcije RANCCO i bili su više nego zadovoljni odelima koje će nositi ove sezone:\n- Vrlo je važno da se tokom utakmica, koje uvek za članove stručnog štaba nose mnogo uzbuđenja, osećamo komotno. Odela RANCCO su vrhunskog kvaliteta, moderno su dizajnirana i veoma su prijatna za nošenje. Kada je reč i o estetskom momentu, moram da priznam da svi članovi stručnog štaba u RANCCO odelima izgledaju veoma elegantno – poručio je Nebojša Ilić tim menadžer Crvene zvezde Telekom.\nSaradnja između KK Crvena zvezda Telekom i modne linije RANCCO neće se ograničiti samo odevanjem članova stručnog štaba. Naime, RANCCO će voditi računa i o izgledu igrača i menadžmenta kluba, a pokrenuće i svoju posebnu Zvezdinu poslovnu liniju koja će podrazumevati specijalno dizjanirana odela, košulje, kravate, mašne, manžetne, značke...\nBenefite od sardanaje Crvene zvezde i modne linije RANCCO imaće i vlasnici sezonskih karata, jer svi oni koji su pribavili godišnje ulaznice imaće popust na kupovinu odela, košulja i ostalih konfekcijskih proizvoda u iznosu od 10 odsto.\n- Veliko nam je zadovoljstvo što smo uspostavili saradnju sa KK Crvena zvezda Telekom. Pre svega, želimo da podržimo srpski sport i naše sportiste, a uvereni smo da će uz brend kakav je Crvena zvezda i RANCCO biti još prepoznatljiviji na tržištu. Zvezda ove sezone predstavlja Srbiju u Evroligi i zato ćemo se maksimalno potruditi da crveno-beli izgledaju vrlo elegantno i prepoznatljivo u čitavoj Evropi. Sigurni smo da ćemo u tome biti veoma uspešni jer kreiramo vrhunska odela od najkvalitetnijih tkanina – izjavila je Galina Madov, suvlasnica modne kuće RANCCO.\nModna linija RANCCO osnovana je 2003. godine, a njihova odela možete pronaći u tri luksuzno opremljeno prodajna objekta (dva u Knez Mihajlovoj ulici i jedan na Trgu Nikole Pašića).


Ramsfeld otputovao u Brisel - 2002-06-04\nPola veka NATO je uspevao da drži hladni rat pod kontrolom. Ali, kako je jedan visoki amerièki zvaniènik ocenio, teroristièki napadi 11. septembra su poziv na budjenje i znak da postoje nove pretnje bez presedana, i da postoji opasnost da teroristi iskoriste oružje masovnog uništenja. U novom post-septembarskom okruženju, èlanicama NATO-a više ne prete armije veæ mreže terorista koje uz pomoæ takozvanih odmetnièkih država mogu da steknu nuklearno, biološko i hemijsko oružje. Mnoge diskusije u Briselu upravo æe se koncentrisati na prilagodjavanje novoj vojnopolitièkoj situaciji. Posle sastanka u Briselu, sekretar za odbranu Ramsfeld uputiæe se u Persijski zaliv da bi razgovarao sa tamošnjim saveznicima o tome koliku pretnju predstavljaju Irak i situacija u južnoj Aziji. Ramsfeld æe se sastati sa indijskim i pakistanskim liderima u pokušaju da spreèi rat izmedju dve nuklearne sile oko sporne oblasti Kašmira. Pre odlaska iz Vašingtona, Ramsfeld je novinarima rekao da tenzije izmedju dve zemlje odvraæaju pažnju od rata protiv terorizma, ali da za sada nisu osujetile amerièke ciljeve. On i drugi funkcioneri Bušove administracije jasno su istakli da oèekuju od pakistanskog predsednika Perveza Mušarafa da više uèini na okonèanju prekograniènih napada muslimanskih ekstremista u indijskom Kašmiru. Amerièki zvaniènici dodaju da dok se to ne desi, Indija ima pravo na samoodbranu.\n”Jasno je da ja ne bih išao u ovu posetu da nas ne zabrinjava zategnutost u odnosima izmedju Indije i Pakistana. Pri tom moram da napomenem da mi verujemo da ukoliko je jedna zemlja žrtva terorizma, ona ima pravo da taj terorizma iskoreni.“\nZamenik državnog sekretara Rièard Armitidž posetiæe Nju Delhi i Islamabad nekoliko dana pre dolaska Donalda Ramsfelda. Ove posete deo su medjunarodnih napora u koje su ukljuèene i Rusija i Kina kako bi se izbegao rat na jugu Azije. Amerièki zvaniènici preneæe svojim domaæinima da posledice mogu biti užasavajuæe za ceo region ukoliko dve države zapoènu nuklearni rat.


Divac: Naslednici, osvojite zlato - Sputnjik Srbija\n12:50 30 Oktobar 2020\n© Tanjug / AP Photo/Carlos Osorio\n14:03 20.08.2016 (osveženo 14:08 20.08.2016) Preuzmite kraći link\nPre tačno 20 godina državni tim, u čijem sastavu je bio Divac i sadašnji selektor Aleksandar Đorđević, poražen od SAD u finalu Olimpijskih igara u Atlanti.\nE sad i ono što mi nismo uspeli, ZLATO SA OLIMPIJSKIH IGARA #TeamSerbia #Rio2016 @OKSrbije\n— Vlade Divac (@bgoodvlade) August 20, 2016\n„Bravo naslednici. E sad i ono što mi nismo uspeli, zlato sa Olimpijskih igara“, napisao je Divac na svom tviter profilu posle pobede nad Australijom u polufinalu.\nSrbija u finalu, nek se spremi Amerika\nSrbija pobedila Hrvatsku, po tradiciji!\nZašto je važno da Srbija izgubi od Amerike\nfinale, košarka, Olimpijske igre u Rio de Žaneiru, Olimpijski komitet Srbije, Aleksandar Đorđević, Vlade Divac, Srbija


Analiza pravosudne prakse za 2015. godinu\nASTRA, u okviru svojih aktivnosti na unapređivanju položaja žrtava trgovine ljudima, već pet godina kontinuirano prati položaj žrtava trgovine ljudima u sudskom postupku kroz godišnje analize pravosudne prakse u Srbiji. Nastavak monitoringa i analize pravosudne prakse u 2015. godini, kroz praćenje sudskih postupaka i analizu sudskih presuda, predstavlja nastavak dosadašnjih nastojanja da se unapredi položaja žrtava trgovine ljudima u postupcima pred sudom. Praćenja stanja u praksi sa posebnim fokusom na položaj žrtava u sudskom postupku nema za cilj samo sagledavanje problema, već je osnov za dalje aktivnosti kako bi se postojeći nedostaci ispravili i uočile ključne oblasti koje zahtevaju unapređivanje postojećih zakonskih rešenja ili aktivnosti usmerene ka doslednijoj implementaciji postojećih normi.\nAnaliza pravosudne prakse u 2015. godini ukazuje, između ostalog, i na sledeće:\nProsečna dužina trajanja prvostepenih postupaka – analizirana u odnosu na vremenski period od podizanja optužnice do donošenja prvostepene presude – iznosi 2 godine i 4 meseca (najduži postupak je trajao 5 godina, a najkraći 2 meseca). Uočava se da je prosečno trajanje postupka za skoro 6 meseci duže nego prethodne godine, te da je poboljšanje efikasnosti u pogledu trajanja postupaka uočeno tokom 2014. godine ovoga puta izostalo – tokom 2015. godine samo 26% postupaka trajalo je do godinu dana dok je ovaj procenat za 2014. godinu iznosio čak 60%.\nU 2015. godini je primećen visok procenat oslobađajućih presuda (52%). Naime, osuđujuća presuda je doneta u 48% slučajeva, što je manje u odnosu na podatke iz analiza za prethodne godine (tokom 2014. godine osuđujuća presuda je doneta u 59% slučajeva, tokom 2013. godine u čak 76% slučajeva).\nU pogledu visine izrečenih kazni za krivično delo trgovine ljudima, najvećem broju okrivljenih je izrečena kazna zatvora u trajanju od 3-5 godina (84%), kazna zatvora do 3 godine izrečena je u 5% slučajeva, dok je kazna zatvora preko 5 godina izrečena u 11% slučajeva. Prosečna visina kazne zatvora za ovo krivično delo je 4 godine i 6 meseci, najviša izrečena pojedinačna kazna zatvora je u trajanju od 8 godina, dok je najniža izrečena kazna zatvora u trajanju od 2 godine. Upoređivanje kaznene politike sa podacima analize za prethodne godine dovodi do zaključka da je, iako je prosečna izrečena kazna za 2015. godinu nešto viša nego za 2014. (3,9 godina), procenat izrečenih kazni zatvora preko 5 godina u stalnom opadanju (2013 – 27%, 2014 – 14%, 2015 – 11%), dok se procenat kazni u rasponu od 3-5 godina povećava.\nVećina žrtava je istakla imovinsko-pravni zahtev (6 oštećenih nije) u krivičnom postupku, ali u svim slučajevima sud ih je uputio na parnični postupak, najčešće bez posebnog obrazloženja ili u pojedinim slučajevima sa obrazloženjem da ne raspolaže dokazima koji bi pružili pouzdan osnov ni za delimično presuđenje u krivičnom postupku.\nDosadašnji rezultati ukazuju da je sveobuhvatan pristup zaštiti interesa i prava žrtava u sudskom postupku nemoguće postići bez poštovanja međunarodnih standarda u ovoj oblasti, dosledne primene postojećih zakonskih odredbi i angažovanja svih učesnika u postupku. Uprkos ostvarenim pomacima na zakonodavnom i institucionalnom nivou, unapređivanju saradnje nadležnih organa i nevladinih organizacija, kao i sprovedenim edukacijama u ovoj oblasti, sudska praksa i dalje ne ispunjava u potpunosti osnovne standarde zaštite prava u obimu koji garantuju ratifikovani međunarodni dokumenti, posebno u oblasti zaštite privatnosti žrtve, sigurnosti i zaštite žrtve, saslušanja žrtve u sudskom postupku i prava na kompenzaciju. Nepotpuna implementacija postojećih zakonskih rešenja koja bi mogla poboljšati zaštitu prava žrtava u postupku uz nedostatke u postojećem zakonskom okviru u pojedinim aspektima i dalje predstavljaju jedan od osnovnih problema u praksi.\nIako obezbeđivanje efikasnog sistema zaštite žrtava trgovine ljudima i dostupnih mehanizama za ostvarivanje njihovih prava mora biti jedan od prioriteta u postupku, posebno imajući u vidu ozbiljnost posledica koje trpe žrtve krivičnog dela trgovina ljudima, ostvarivanje prava i zaštite žrtava trgovine ljudima u punom obimu i dalje izostaje. Na osnovu iznetih rezultata analize pravosudne prakse za 2015. godinu može se izvesti zaključak da u sudskim postupcima i dalje izostaje pristup koji bi bio orijentisan i na prava žrtve, usled čega se žrtve koje su u položaju oštećenih lica u postupku i dalje tretiraju isključivo kao „izvor“ informacija, odnosno podataka o krivičnom delu. Ovakav pristup ukazuje da uprkos izvesnom napretku i sprovedenim edukacijama i dalje postoji nerazumevanje osetljivog položaja žrtava trgovine ljudima, što zajedno sa blagom kaznenom politikom i nemogućnošću žrtava da ostvare kompenzaciju za učinjene povrede, dovodi u pitanje stepen ostvarivanja prava žrtava.


Radio România Internaţional/ Budućnost počinje danas/ Konferencija o klimatskim promenama (08.12.2017)\nKonferencija o klimatskim promenama (08.12.2017)\nNaučnici su na nedavnoj konferenciji Ujedinjenih nacija o klimatskim problemima u Bonu saopštili da će se u 2017. prvi put posle četiri godine, povećati globale emisije ugljen dioksida.\nKonferencija Ujedinjenih nacija o klimatskim promenama u Bonu\nNaučnici su na nedavnoj konferenciji Ujedinjenih nacija o klimatskim problemima u Bonu saopštili da će se u 2017. prvi put posle četiri godine, povećati globale emisije ugljen dioksida. Glavni uzrok rasta od skoro 2% je intenzivna upotreba uglja u Kini. Sa druge strane, veliki uticaj imale su i suše koje su smanjile vodostaj reka i smanjile proizvodnju hidroenergije. Ali ni SAD ni Evropska unija nisu se baš najbolje snalazile ove godine u poredjenju sa prehodnim godinama, istilu isti eksperti. Ovo povećanje emisija dolazi posle tri godine konstantnih nivoa emisija ugljen dioksida u atmosferu. Pre toga su do 2014. svake godine globalne emisije ugljen dioksida povećane za 3%. U tesnoj vezi sa emisijama ugljen dioksida je i porast temperature. Prema uvodnom izlganju Svetske meterološke organizacije u Bonu procenjuje da će ove godine temperatura biti najviša u celoj istoriji. Meteorološke statistike pokazuju da je poslednja decenija bila najtoplija od kada se vrše medjunarodna naučna merenja i da je broj prirodnih katastrofa povećan pet puta u odnosu na period od pre 40 godina. Nepovoljne vesti vrše pritisak na medjunarodnu zajednicu da smanjii misije štetnih gasova u atmosferu pokušavajući na ovaj način da ublaži klimatske promene. Profesor Mirča Ducu, predsednik Ekološkog univeriteta u Bukureštu u intervju za Radio Rumunija objasnio je na koji se način treba postaviti prema klimatskim pomenama: ,,Klimatske promene su posledica ljudskih aktivnosti koje ugrožavaju atmosfersku kompoziciju na globalnom nivou i pridodaju se prorodnim varijacijama klime u odredjenim periodima. Postoji i prirodna varijabilnost koja nastaje kao normalna evolucija sunčane i polarne aktivnosti. Kada govorimo o klimatskim pomenama vodimo računa o promenama koje izaziva ljudska aktivnost. Odnosno o emisijama gasova sa efektima staklene bašte’’\nPreovladjuje mišljenje da su neophodni zajednički napori za zaustavljanje globalnog zagrevanja. Da li se ovakav plan može lako ostvariti? Šefica klimatoloske sekcije Nacionalne meterorološke agencije doktor Roksana Božariu kaže: ,,Rekla bih da nije lako, ali postoje načini i potreba da smanjimo ove emisije. Potrebno je nadoknaditi vreme jer smo mi menjali klimatski sistem i već osećamo posledice. 2017. godina biće najverovatnije treća najtoplija godina ne samo po temperaturama vec i po ekspremnim prirornim pojavama. Dogovor o smanjenju emisija na globalnom nivou pomaže nam da nadoknadimo izgubljeno vreme, drugim rečima da se prilagodimo ritmu sa kojim ćemo situaciju staviti pod kontrolu. Jer ako se klimatske promene ubrzaju, necemo izdrzati ritam sa ovim mnogo bržim promenama nego u geološkoj prošlosti zemlje. Praktično u dva i nešto više veka možemo biti svedoci porasta temperature za nekoliko stepeni, onoliko koliko smo imali u poslednjem ledenom ili medjuledenom maksimumu, odnosno u periodu od više desetina hiljada godina. Ovo pokazuje da smo izasli iz geološkog okvira i treba se vrati i smanjiti emisije gasova u atmosferu.’’\nDobra vest je ta da su se emisije u poslednjim godinama plafonirale i to nam dokazuje da je ekonomski razvoj moguć i sa smanjenim emisijama. Pitanje klimatskih promena postavlja se i sa stanovišta uticaja na zdravlje ljudi. Mirča Ducu ističe: ,,Svetska zdravstvena organizacija u objavljenom izveštaju 31.oktobra 2017. godine navodi da klimatske promene već imaju konkretne posledice po zdravlje. Talasi vručina izazivaju toplotni stres i pogoršavaju srčane bolesti kao i rizik od bubrežnih bolesti zbog deshidratacije. U zaključku se navodi da su simptomi rasta prosečnih temperatura i sve brojniji meteorološki ekstremi postali veoma jasni od pre nekoliko godina, a posledice mnogo opasnije nego što se predpostavljalo.’’\nKonferencija u Bonu o klimatskim promenama je prva ove vrste nakon najave američkog predsednika Donalda Trampa da bi se SAD mogle povući iz Pariskog sporazuma.


Sensservis - Informativni Video Servis - Sarajevo-Forum BiH-Turska, Bruno Bojić, predsjednik VTK BiH: "Trgovinska razmjena sa Turskom iznosi 290 miliona eura" 00:14\nSarajevo-Forum BiH-Turska, Bruno Bojić, predsjednik VTK BiH: "Trgovinska razmjena sa Turskom iznosi 290 miliona eura" 00:14\n22 June 2012\tMogućnosti investiranja turskih komapnija u bh. privredu bila je glavna tema razgovora na poslovnom forumu BiH-Turska, koji je održan danas u Vanjskotrgovinskoj komori BiH. Privrednici iz 14 turskih kompanija, okupljenih u udruženje Tumsaid razgovarali su sa predstavnicima komora i udruženja privrednika iz BiH. Na forumu su bili prisutni predsatavnici kompanija iz oblasti građevinarstva, metalne i tekstilne industrije, kao i iz drugih privrednih oblasti. Jedan od ciljeva ovog foruma, prema riječima predsjednik VTK BiH Brune Bojića, je povećanje vanjskotrgovinske razmjene između BiH i Turske, ali i smanjenje trgovinskog deficita kojeg imamo sa ovom zemljom. Od 290 miliona eura, koliko iznosi ukupna trgovinska razmjena, BiH u Tursku izvozi samo desetak miliona eura, dok vrijednost uvoza iznosi oko 210 miliona eura.


Predstavljanje Fonty's univerziteta - Global Study\nFontys je jedan od najvećih univerziteta primenjenih nauka u Holandiji i nudi niz osnovnih i master programa na engleskom jeziku. Ima veći broj međunarodnih studenata nego bilo koji drugi univerzitet u Holandiji, čak preko 80 nacionalnosti iz celog sveta. Fontys fakultet pruža izazovno i izvanredno visoko stručno obrazovanje i sprovodi praktična istraživanja koja su zaista značajna za društvo. Grupe na predavanjima su male i samim tim je nivo nastave na veoma visokom nivou. Predavanja pored teorije uključuju i dosta praktičnog rada kroz rešavanje raznih case studies, rada u laboratorijama i na raznim projektima. Uz sve to praksa je obavezan deo svakog programa a postoji i mogućnost razmene na nekom od partnerskih fakulteta u inostranstvu.\nNa četvorogodišnjim osnovnim programima prve dve godine sastoje se od teorijskih i praktičnih predmeta (uključujući projekte). U trećoj godini imaćete semestar prakse u (međunarodnoj) kompaniji, a tokom drugog semestra učestvovaćete u ‘minor’ programu po vašem izboru. U četvrtoj godini završavate studije odrađivanjem projekta u internacionalnoj kompaniji.\nNa Venlo kampusu pripremaju vas za radno polje od prve nedelje studija. Na projektima ćete raditi u saradnji sa preduzećima, naučićete da se umrežite i bićete obučeni za prijavljivanje za posao. Pored pružanja znanja u određenim oblastima odabranog programa, fokus je takođe i na vašem ličnom razvoju inovativnih veština, kao što su preduzetništvo, kreativnost i tehnologija.\nSvi programi su orijentisani na praksu i samim tim u sklopu svakog programa studenti imaju priliku da se prijave za praksu u nizu preduzeća i organizacija sa kojima Fontys Univerzitet sarađuje. Tokom prakse cilj je da primenite teoriju koju ste naučili pohađanjem odabranog programa na fakultetu. Fontys ima značajnu mrežu i ima kontakte sa velikim brojem praksi u Holandiji i van nje, stoga Fontys može da vam pomogne da pronađete najpogodniju praksu ili radno mesto.


Kompjuter čita sa usana i prepoznaje jezike\nNaslov: Kompjuter čita sa usana i prepoznaje jezike Sre Apr 29, 2009 6:33 pm\nNaučnici iz Velike Britanije razvili su kompjuter koji ima sposobnost da čita sa usana, ali i da razlikuje različite jezike.\nTehnologija kojom se statistički modelira pokret usana dvojezičnih i trojezičnih govornika kao rezultat ima sistem koji je sposoban da identifikuje jezik govornika, i to sa veoma visokim stepenom preciznosti.\nJezici koji ovom tehnologijom mogu da se prepoznaju uključuju engleski, francuski, nemački, arapski, italijanski, poljski, ruski, mandarinski i kantonski.\nŠta je ono što vas odaje i što program koristi kako bi prepoznao reči koje izgovarate? To su pokreti artikulatora - pokreti jezika, vilice i usana koji kreiraju "merljiv" vizuelni govor na osnovu koga je moguće čitati sa usana.\nKompjuteri su i ranije bili u stanju da čitaju sa usana, ali je ovo prvi put da se razvije tehnologija koja omogućuje ovim uređajima da prepoznaju različite jezike, tvrde naučnici.


Putin: Zabrinjavajuće tendencije u svetskoj ekonomiji - pad proizvodnje i siromaštvo - Sputnjik Srbija\n04:36 17 Maj 2021\n16:07 20.11.2020 (osveženo 19:18 20.11.2020) Preuzmite kraći link\n„Pokazatelji međunarodne trgovine za poslednjih šest meseci doživeli su pad za više od 15 odsto. Došlo je do eskalacije ekonomskih protivrečnosti od strane vodećih igrača na tržištu“, rekao je ruski predsednik na samitu Azijsko-pacifičke ekonomske saradnje koji se odvija u formatu video-konferencije.\nOn je naveo da će se globalni BDP u ovoj godini u skladu s prognozama pretrpeti pad za 4,4 odsto, a u zemljama ove organizacije za 2,5 odsto.\nPutin je konstatovao da će taj pad u Rusiji iznositi 3,9 odsto.\nOn je podsetio da su registrovane dve vakcine „Sputnjik V“ i „EpiVakKorona“ a da se treća nalazi u završnoj fazi ispitivanja.\n„Sa inostranim partnerima aktivno radimo na isporukama vakcine i lokalizaciji proizvodnje“, rekao je Putin.\n„Prioritetno pitanje je, bez sumnje, objedinjavanje napora u borbi protiv virusa korona. I Rusija ima šta da predloži našim partnerima i prijateljima“, poručio je Putin na samitu.\npandemija, samit, Azijsko-pacifička ekonomska saradnja, Vladimir Putin


Ljekari u Srbiji drugi u svijetu izveli komplikovanu operaciju presađivanja testisa\nTransplantacioni tim predvodio je doktor Miroslav Đorđević iz Univerzitetske dečje klinike u Tiršovoj, a u timu su bili lekari sa Harvarda Branko Bojović i Diken Ko.\nĐorđević je pojasnio da je transplantacija trajala šest sati, da je urađena 3. decembra da se pacijent oseća dobro i da je transplantirani organ već u funkciji.\nPodseća da je prva transplantacija te vrste u svetu urađena 1978. godine, takođe kod jednojajčanih blizanaca.\nTransplantacija testisa je deo projekta koji se realizuje od 2011, godine a koji se tiče transplantacije gentitalnih organa.\nDodao je da se u toj insituciji rade i transpalntancija bubrega, a da je 2017. godine uradjena i prva transplantacija materice u Srbiji, a žena kojoj je presadjen taj organ nakon 15 meseci dobila je dete.\npresađivanje testisatiršovasiniša dučić


Avganistan: Talibani prete da će ubiti 20 južnokorejskih talaca\nPortparol talibana upozorio je danas da će najmanje 20 južnokorejskih i nemačkih talaca, otetih u Avganistanu, biti ubijeno, ukoliko Nemačka i Južna Koreja ne povuku svoje vojnike iz te zemlje.\nKari Jusuf Ahmadi, koji tvrdi da govori u ime lokalnih talibana koji su preuzeli odgovornost za otmicu, rekao je da će 18 južnokorejskih i dva nemačka taoca biti likvidirani, ako te dve zemlje ne povuku svje vojnike iz Avganistana do danas u podne.\nJužnokorejske putnike koji su autobusom iz Kandahara išli za Kabul juče su oteli talibani kada su u provinciji Gazni, južno od Kabula, zaustavili autobus. Ministarstvo spoljnih poslova Južne Koreje saopštilo je da je 18 volontera, građana te zemlje, oteto. Južna Koreja nema vojne snage u Avganistanu, već samo kontingent lekara i inženjera. Dva Nemca i šestoro Avganistanaca oteto je u sredu jugozapadno od Kabula i još nisu pušteni na slobodu, dok je jedan državljanin Nemačke otet ovog meseca na zapadu Avganistana oslobođen posle nekoliko dana.\nTalibani ubili i drugog nemačkog taoca\nTalibani su danas ubili i drugog nemačckog državljanina otetog u sredu u Avganistanu, rekao je danas portparol talibana Kari Jusuf Ahmadi.\n"Avganistanska vlada nas nije kontaktirala, tako da smo ubili i drugog taoca", rekao je Ahmadi, koji je ranije danas saopštio da je jedan od dvojice Nemaca pogubljen hicima iz vatrnog oružja u 12.05, po lokalnom vremenu.\nNemačko ministarstvo spoljnih poslov je, međutim, saopštilo da informacija o ubistvu dvojice nemačkih državljanina nije potvrđena iz nezavisnih izvora. Dvojica Nemaca, čiji identitet nije saopšten, oteti su u sredu u provinciji Vardak, oko 100 kilometara južno od Kabula.\nAvganistansko Ministarstvo demantuje Talibane\nAvganistansko Ministarstvo inostranih poslova demantuje tvrdnju da su dva Nemca koja su oteli pripadnici Talibana ubijena. Portparol Talibana je danas saopštio da su ekstremisti ubili taoce pošto je prošao rok koji su otmičari dali nemačkoj i avganistanskoj vladi za ispunjenje zahteva. U svakom slučaju, avganistanska vlada tvrdi da je jedan od talaca umro od posledica srčanog udara, a da je moguće da je drugi živ. Podsetimo da su dva nemačka inženjera prekjučeoteta u centralnom Avganistanu zajedno sa pet avganistanskih kolega. Frans pres navodi da je talibanski portparol saopštio da su Avganistanci pobijeni. Taliban je objavio da će pobiti taoce ako Nemačka ne pristane da povuče tri hiljade svojih vojnika iz Avganistana i ako ne budu oslobođeni zatvoreni pripadnici Talibana u Avganistanu.\nU međuvremenu, policija u Avganistanu je saopštila da su u napadu pobunjenika na jedan privatni konvoj u zapadnom delu zemlje, poginuli 25 pripadnika Talibana i četiri člana obezbeđenja. Napad se dogodio kasno sinoć u okrugu Bakva na zapadu pokrajine Farah. Takođe, u današnjem artiljerijskom napadu NATO-a u pokrajini Kunar na istoku zemlje, poginuo je jedan civil, a pet je ranjeno, ali nije saopšteno da li se radilo o artiljerijskom napadu na pobunjenike ili vojnojvežbi.


Prva ovogodišnja akcija dobrovoljnog davalaštva protekla dobro, krv dale 34 osobe - Grad Prokuplje\nUz „Amadeus bend“, „Melisu“ i vatromet, dočekana pravoslavna Nova godina u Prokuplju\nU saradnji sa Zavodom za transfuziju krvi iz Niša, Crveni krst u Prokuplju organizovao je prvu ovogodišnju akciju dobrovoljnog davanja krvi. Svoju dragocenu tečnost, koja nekome život znači, dale su 34 osobe.\n-U odnosu na prvu prošlogodišnju akciju dobrovoljnog davanja krvi, kada je krv dala 21 osoba, ove godine mogu u potpunosti biti zadovoljan. Bez obzira na niske temperature, naši sugrađani su, kao i uvek do sada, odvojili svoje dragoceno vreme, kako bi dali krv, izjavio je sekretar Crvenog krsta u Prokuplju Dragan Subotić, koji se zahvalio volonterima i zaposlenima u Domu kulture, što su pružili nesebičnu pomoć da akcija protekne u najboljem redu.\nNaredna akcija dobrovoljnog davanja krvi, planirana je za 27. januar.


Općinsko vijeće Centar raspravljalo o statusu građana treće životne dobi, saradnji sa NVO i bezbjednosnoj situaciji\nOpćinsko vijeće Centar održalo je u četvrtak, 27. juna 2019. godine 7. tematsku sjednicu, a na dnevnom redu je bio status građana treće životne dobi, saradnja sa nevladinim organizacijama i aktuelna bezbjednosna situacija u Centru. Sjednicu je vodila Karolina Karačić, predsjedavajuća Općinskog vijeća.\nAktivnosti na poboljšanju uslova života osoba treće životne dobi\nTokom uvodne prezentacije pomoćnica načelnika za boračko-invalidsku, socijalnu zaštitu i društvene djelatnosti Jasmina Fazlić je kazala da demografski podaci ukazuju na porast zastupljenosti starije populacije u ukupnom stanovništvu Bosne i Hercegovine, a predviđanja su da će do 2020. godina dostići 19%. Prema popisu iz 2015. godine, na području općine Centar živi 68.487 stanovnika od kojih je 18,7% treće životne dobi. Na Centru je evidentirano 14.546 penzionera, a prosječna penzija iznosila je 531,74 KM.\nImajući u vidu da je starija populacija na margini društva i veoma ranjiva te da više od 30% osoba starijih od 65 godina živi na rubu egzistencije Općina Centar godinama poduzima brojne aktivnosti i izdvaja finansijska sredstva u cilju poboljšanja uslova života osoba treće životne dobi i njihovog socio-ekonomskog statusa. Redovno se realiziraju projekti stalne pomoći za nabavku osnovnih životnih namirnica i lijekova za penzionere kao i dodjela jednokratne novčane pomoći.\nU cilju poboljšanja kvaliteta života starijih osoba i njihovog većeg i kvalitetnijeg uključivanja u društvo otvorena su dva centra za zdravo starenje gdje se 730 članova svakodnevno druže i provode niz kreativnih aktivnosti, a u planu je otvaranje novih centara. O aktivnostima centara za zdravo starenje govorila je Aida Gredić-Murtezić, predsjednica Komisije za statusna pitanja građana treće životne dobi, dok je o radu ove komisije govorila njena članica Maja Anzulović.\nZa ovu temu je i Zdravstveni savjet Općine Centar dostavio podatke o zdravstvenom stanju osoba starijih od 65 godina koji žive na području središnje gradske općine, kao i preporuke sa ciljem unapređenja korištenja zdravstvene zaštite osoba treće životne dobi.\nU raspravi je naglašeno da će Općina Centar i dalje u fokusu svog djelovanja imati poboljšanje života starije populacije a imajući u vidu da je ona sve brojnija neophodno je poboljšati angažman ove lokalne zajednice.\nOpćinsko vijeće je usvojilo inicijativu načelnika dr. Nedžada Ajnadžića za uspostavljanje socijalnog servisa za starije osobe koje su teškoj materijalnoj i zdravstvenoj situaciji, kao i više preporuka, kao što je razvijanje socijalne inkluzije starijih osoba u stanju socijalne potrebe kao i onih sa invaliditetom, obezbjeđenje uslova za zbrinjavanje starih i bolesnih, kao i uslova za druženje u prostorijama mjesnih zajednica, podrška rekreativnim aktivnostima i usvajanju zdravih stilova života, povećanje dostupnosti zdravstvene zaštite i drugo.\nOvom prilikom su vijećnici i predstavnici izvršne vlasti potpisali Deklaraciju protiv diskriminacije na osnovu godina.\nUnapređenje saradnje sa organizacijama civilnog društva\nDruga tema ove sjednice je bila Analiza stanja u oblasti nevladinih organizacija sa prijedlogom mjera za unapređenje, a uvodne napomene dala je pomoćnica načelnika Jasmina Fazlić.\nOpćina Centar je u partnerstvu sa nevladinim organizacijama otvorila prostor da građani aktivno učestvuju u mnogim procesima i koriste organizacije neprofitnog sektora kao sredstvo za izražavanje i zaštitu svojih interesa u različitim oblastima kao što su obrazovanje, kultura, socijalna i zdravstvena zaštita, ekologija, sport, razvoj lokalne zajednice, promocija demokratskih principa, tradicionalne manifestacije i drugo. Saradnja Općine sa nevladinim sektorom se temelji na kontinuiranoj podršci njihovim projektnim aktivnostima u skladu sa prioritetnim potrebama građana.\n-Općina Centar je najrazvijenija jedinica lokalne samouprave u Federaciji, a karakteristična je i, procentualno gledajući, po najznačajnijem udjelu sredstava koja izdvaja organizacijama civilnog društva (od 4,7% budžeta u 2015. do 1,7% u 2018. godini). Posljednjih godina uočljiv je pad izdvajanja budžetskih sredstava za civilni sektor sa istovremenim rastom sredstava za boračka udruženja. Osim toga, smanjen je i broj projekata u svim oblastima, što ukazuje na nedovoljnu usklađenost prakse sa novom međunarodnom LOD metodologijom koja omogućava transparentu i učinkovitiju potrošnju budžetskih sredstava za konkretne i mjerljive projekte u interesu građana, kazala je Fazlić i dodala da Općina Centar ovu metodologiju primjenjuje od 2018. godine, a obezbijeđeno je i 208.000 KM sredstava UNDP.\nOstali modeli finansiranja/sufinansiranja koji zauzimaju značajno mjesto u praksi su dodjela budžetskih sredstava putem javnog poziva i direktno sportskim društvima i boračkim udruženjima.\nUkazano je na neophodnost da se osigura provedba LOD metodologije i prilikom budućih javnih poziva koje objavljuje Općina za nevladine organizacije, kao i da se provode transparentne javne konsultacije sa civilnim društvom i građanima tokom pripreme budžeta u cilju određivanja prioritetnih oblasti za finansiranje projekata te da se povećaju minimalni vrijednosni pragovi za projekte organizacija civilnog društva, što se već čini u praksi.\nAktuelna bezbjednosna situacija u Centru stabilna\nNa dnevnom redu ove sjednice bila je i aktuelna bezbjednosna situacija i stanje javnog reda i mira na području općine Centar, sa posebnim osvrtom na teže oblike prekršaja i mjere koje se poduzimaju na suzbijanju tih pojava. Vijećnicima je prezentirana informacija o stanju kriminaliteta, javnog reda i mira i saobraćaja u periodu januar-maj 2019. godine, a uvodne napomene je dao Mirsad Đelilović, načelnik Druge policijske uprave i naglasio da je na području Centra stanje sigurnosti na zavidnom nivou, što je rezultat niza mjera i akcija koje poduzimaju pripadnici policije.\nOd januara do maja ove godine evidentirano je izvršenje 187 krivičnih djela, što je za 26,95% manje u odnosu na isti period prethodne godine. U strukturi krivičnih djela smanjen je broj onih protiv imovine za 39,48%, a broj krađa vozila smanjen je za 50%.\nZa razliku od prošle godine novo u ovoj godini je što je evidentirano 13 krivičnih djela koje su izvršili migranti (tri teške krađe, devet džepnih krađa i jedan napad na službenu osobu u vršenju poslova sigurnosti) i svi ovi predmeti su upućeni na dalji rad u Kantonalno tužilaštvo. Sa pojavom migrantske krize Druga policijska uprava provodi operativne planove među kojima je i sprečavanje zauzimanja javnih površina na Centru.\nNešto manji broj prekršaja zabilježen je u oblasti javnog reda i mira, ali je zabrinjavajuće stanje u oblasti sigurnosti saobraćaja gdje je za 8% evidentiran veći broj saobraćajnih nesreća i povrijeđenih. I dalje je prisutan veliki problem sa saobraćajem u mirovanju koji se ne može riješiti bez angažmana i drugih struktura vlasti.\nNačelnik Đelilović je iskazao zahvalnost Općini Centar na velikoj podršci i pomoći njihovom radu kako bi bili što bolje opremljeni da odgovore na sve sigurnosne izazove.\nVijećnici su u raspravi uputili pohvale za rad policije i istakli da će ova lokalna zajednica i dalje pružati bezrezervnu podršku radu policije. Također su dali više prijedloga za postizanje boljih rezultata kad je u pitanju sigurnost građana, kao što su uspostavljanje video nadzora na svim mjestima gdje je to potrebno, stalne policijske patrole na ulicama centra grada i u blizini škola, pojačano prisustvo kvartovskih policajaca i drugo.


Svečano otvoren 12. festival LIFFE u Leskovcu - Storyteller\nRetrospektiva NA IVICI 2021\nOvakva verzija ostavlja puno prostora za zloupotrebe, kaže pravnik Veljko Milić o referendumu o promeni Ustava Srbije\nUspešnost suzbijanja pandemije zavisi i od toga koliko smo spremni da menjamo naše navike, smatra epidemiolog Predrag Đurić\nTradicija je važna, jer pomoću nje čuvamo i same božićne praznike\nGoran Kljajić: Cele godine treba pričati o HIV-u i AIDS-u, ne samo u decembru\nŠta za mlade predstavlja solidarnost?\nSvečano otvoren 12. festival LIFFE u Leskovcu\nDvanaesto po redu izdanje Leskovačkog internacionalnog festivala filmske režije LIFFE u Leskovcu počelo je sinoć ceremonijom svečanog otvaranja u Narodnom pozorištu. Auditorijumu su se obratili direktorka Leskovačkog kulturnog centra Sonja Conić, direktor Filmskog centra Srbije Gordan Matić, i umetnički direktor festivala, naš proslavljeni režiser Darko Bajić. Nakon njih su govorili gradonačelnik Leskovca Goran Cvetanović i glumci Bogdan Diklić i Miloš Biković.\nDarko Bajić se, pre svega, zahvalio celom timu Leskovačkog kulturnog centra, koji organizuje festival. Pozvao je publiku da ostavi svoj sud po završetku manifestacije. “Vaš aplauz će govoriti koliko je ovaj festival uspešan, a ja ću, kad vidim pune sale, aplaudirati vama”, rekao je Bajić. “Zahvaljujem se Leskovcu što me uvek tako lepo dočeka, i što zna na pravi način da dočeka ljude koji dolaze iz čitavog regiona”, zaključio je umetnički direktor festivala.\nBogdan Diklić / LIFFE\nMiloš Biković / LIFFE\nNakon ceremonije, u okviru Takmičarskog programa je počela projekcija rusko-srpskog filma „Balkanska međa“ reditelja Andreja Volgina, u kojem glavne uloge tumače srpski glumci Miloš Biković, Milena Radulović, i Gojko Mitić, i ruski Anton Pampušnjij, Goša Kucenko, Sergej Šakurov, i Sergej Garmaš.\nOvogodišnje, dvanaesto izdanje Leskovačkog internacionalnog festivala filmske režije – LIFFE održava se od 18. do 22. septembra na više lokacija u Leskovcu.\nTekst i foto: KomunikArt\nVladimiri Dorčovoj Valtnerovoj, osnivačici i odgovornoj urednici portala Storyteller Misija OEBS-a u Srbiji dodelila nagradu Ličnost godine 2021.\nAltruizam je ponovo u modi: Kroz kampanju „Spasimo hranu, spasimo humanost“ prikupljeno 69 tona hrane za ugrožene\nReditelji Žilnik i Manski danas na Beldocsu razgovaraju na temu “Dokumentarni film - ogledalo ili lupa?”\nTagsfilmski festival Leskovac LIFFE\nUz slikovnicu “Jezik žirafe – Jezik tolerancije” do nenasilne komunikacije\nstART u Temišvaru: Platforma za razumevanje fenomena savremene umetnosti\nStara nemačka evangelička crkva u Magliću kao budući simbol saradnje među evropskim narodima\nGlumačke zvezde Miloš Biković, Bogdan Diklić i Goran Bogdan na tribinskom programu festivala LIFFE


Beograd- Besplatna kreativna školica engleskog jezika 2020-06-30\nObradujte Vašu decu ovog leta. Akademija Oxford je za Vas dragi roditelji pripremila potpuno besplatnu školicu engleskog jezika ovog leta.\nBesplatna kreativna školica engleskog jezika ima za cilj da kod polaznika razvije osećaj za engleski jezik na prvom mestu, a zatim i da im kroz specijalno osmišljene kreativno - edukativne aktivnosti pruži priliku da saznaju kako se treba izdržavati i komunicirati na engleskom jeziku, što će svakako uticati i na povećanje njihovog samopouzdanja u tom uzrastu.\nPružite mogućnost detetu da se upozna sa svim lepotama engleskog jezika na najlepši mogući način! Besplatna kreativna školica engleskog jezika je idealna prilika za to!


Boljitak do kraja godine ili marketinški trik - Bizlife.rs\nBoljitak do kraja godine ili marketinški trik\n23:13 Beograd, 12/05/2013\nDo kraja godine očekujemo boljitak, rast BDP od dva odsto i dve milijarde investicija, izjavili ministarka energetike Zorana Mihajlović i državni sekretar u ministarstvu finansija Aleksandar Ljubić u emisiji "Utisak nedelje". Potrebno podržati privrednike koji mogu da zapošljavaju a ne da se pravi marketinški trik, kaže bivši ministar Božidar Đelić.\n"Ne može se živeti bolje za 5 ili 6 meseci našeg mandata, ali ono što mi radimo, nismo stavili stvari od tepih i radimo na svemu, i mi već krajem godine očekujuemo neku vrstu boljitka" , rekla je ministaraka energetike.\nAleksandar Ljubić kaže da je nezaposlenost sada zaustavljena. Danas je velika nezaposlenost i borimo se za svako radno mesto, ističe Ljubić koji do kraja godine očekuje dve milijarde evra investicija ocenivši da trenutni investitori koji su u Srbiji šire svoje poslovanje i ne povlače se.\nBožidar Đelić kaže da je potrebno podržati ljude odnosno privrednike koji mogu da zapošljavaju a ne da se pravi samo marketinški trik.\n"Direktne investicije koje mogu obezbediti izvoz su spas za nezaposlenost. Takođe, ono što bi nas izvuklo iz krize jeste 500 miliona investicija do kojih treba da dođemo ali tako da ne bude novo zaduženje države", kaže Đelić.\nPrema njegovim rečima, trebalo bi napraviti prioritete, i nije prilika, kako kaže da se sada rade neke pruge ili "upumpava" 15 miliona evra u Fijat.\nEkonomski analitičari procenjuju da privredni rast u ovoj godini može biti i veći od dva odsto. To će, međutim, u velikoj meri zavisiti i od ovogodišnje poljoprivredne sezone. Ako rod zbog vremenskih uslova omane kao prošle godine, jasno je da će i rast biti manji.\ninvesticije bdp fijat Srbija


► Tepić: Krivične prijave zbog svesnog obamnjivanja javnosti\nPotpredsednica Stranke slobode i pravde Marinika Tepić izjavila je danas da su Višem javnom tužilaštvu u Begradu podnete krivične prijave protiv premijerke Ane Brnabić, ministra zdravlja Zlatibora Lončara i četiri lekara člana Kriznog štaba, "zato što su svesno obmanjivali javnost" povodom početka, trajanja i toka epidemije koronavirusa, a u vezi sa održavanjem izbora.\nKrivične prijave su podnete "zbog sumnje u izazivanje opšte opasnosti i ugrožavanja života i zdravlja".\nTepić je, posle podnošenja prijava ispred Višeg javnog tužilaštva rekla novinarima da su "oni svi zajedno obmanjivali javnost jos od marta kada su vrlo svesno tempirali ozvaničenje početka epidemije ili prvo zarazenog i prolongirali ozvaničenje epidemije".\n"Za njih je epidemija počela kao slučajno tek nakon raspisivanja izbora a završila se upravo pre nego što su izbori bili održani. Neće biti da je tako, mi raspolažemo dokazima da su vrlo svesno manipulisali informacijama i obmanjivali javnost, i da ironija bude veća ovaj takozvani Krizni štab zapravo ne postoji", kazala je Tepić.\nkrivične prijave /\nNajmanje 534.306 osoba je do danas umrlo u svetu od korona virusa, više od 11.471.530 je zaraženo, dok se najmanje 5.991.700 ljudi oporavilo od bolesti, najnoviji su podaci koje je prikupila...\nU Kragujevcu ima testova, dnevno obrade 300 uzoraka sumnjivih na KOVID-19\nNa Kosovu u nedelju od kovid 19 preminulo devet osoba\nTokom jučerašnjeg dana devet osoba je preminulo od posledica zaraze korona virusom, saopšteno je danas iz Nacionalnog instituta javnog zdravstva Kosova.


Osobe sa OVOM krvnom grupom su otpornije na... | Skandalozno\nOsobe sa OVOM krvnom grupom su otpornije na INFARKT\nPrilikom procena rizika za razvoj kardiovaskularnih bolesti, lekari bi trebali uzimati u obzir i krvnu grupu pacijenta.\nLjudi sa krvnom grupom 0 imaju manji rizik od srčanog udara u odnosu na osobe sa ostalim krvnim grupama, ustanovili su naučnici.\nVodeća autorka studije Tesa Kole sa medicinskog fakulteta u Groningenu, tvrdi da rezultati njihove studije pokazuju da bi lekari ubuduće trebali uzeti u obzir i krvnu grupu među faktore procene rizika za razvoj kardiovaskularne bolesti.\nKole i njen tim do zaključka su stigli posle provedene meta-analize pređašnjih studija o kardiovaskularnim bolesnicima i njihovim krvnim grupama. U analizu je bilo uključeno više od 1,3 miliona odraslih iz devet različitih studija.\nKada su odbili uobičajene faktore koji dovode do razvoja kardiovaskularnih bolesti, zaključili su da ljudi sa krvnom grupom 0 imaju devet odsto manji rizik od fatalnih posledica bolesti od osoba sa krvnim grupama A, B i AB.\nSAZNAJTE KOJIM: U zavisnosti od toga koja ste krvna grupa, podložni ste određenim bolestima\nIako se studija nije bavila istraživanjem mehanizama koji uzrokuju vezu između krvnih grupa i rizika od srčanog udara, naučnici su ponudili neke sugestije.\nNa primer, osobe sa krvnim grupama A, B, AB imaju veću koncentraciju proteina zgrušavanja krvi, uzroka stvaranja tromba. Osobe sa tim krvnim grupama, posebno A, skloniji su većim nivoima holesterola u krvi.\nKole, međutim napominje da su potrebna dodatna istraživanja kako bi se preciznije utvrdila veza između krvne grupe i povećanog kardiovaskularnog rizika.\nOva krvna grupa je najslabija i najpodložnija bolestima\nNaučnici su rezultate istraživanja predstavili na godišnjem skupu Evropskog društva kardiologa u Parizu.\nBudite prvi sa komentarom na članku "Osobe sa OVOM krvnom grupom su otpornije na INFARKT"


Pred vratima Bosne i Hercegovine 50.000 migranata?\nM. K. 13. maja 2018. 04:19\nPremijerka Republike Srpske Željka Cvijanović potvrdila je da će vlada tog entiteta u BiH na sutrašnjoj hitnoj sednici raspravljati o pitanju migranata, koje je, inače, nadležnost institucija BiH, ali se njime niko ozbiljno ne bavi.\n„S obzirom na to da su institucije BiH pokazale neodgovornost, javašluk i nesposobnost u pitanjima koja su mnogo manje problematična, sada kad vidimo ovaj migrantski talas, koji možemo tako zvati, onda imamo ozbiljan razlog za strah“, rekla je Cvijanovićeva.\nOna je ocenila da je problem migranata ogroman i da je trebalo da institucije BiH budu „u stanju alarma“ pri samoj najavi o dolasku nekoliko desetina hiljada migranata.\n„Kad čujete izjave članova Saveta ministara da su stvari dobro pripremljene i organizovane, a s druge strane vidite veliki broj migranata po parkovima i ulicama, i sve to bez obezbeđenih makar kesa za smeće, a kamoli nečeg drugog, onda se pitamo za šta su se pripremale institucije BiH dok su najavljivale, a rade to već neko vreme, kako je pred vratima BiH 50 hiljada migranata“, rekla je Cvijanovićeva za Alternativnu televiziju.\nOna je istakla da je BiH apsolutno nespremna i za mnogo manje izazove, a da ova situacija predstavlja ozbiljnu pretnju.\nGrađani Srbije od 19. oktobra bez zelenog kartona za BiH?\nKo su najbogatiji ljudi u BiH?\n„Toga svi moraju da budu svesni, jer se sve dešava bez adekvatnih i ozbiljnih operativnih planova o smeštaju, kontroli kretanja, zdravstveno-medicinskom nadzoru i bezbednosnoj kontroli tih lica“, rekla je Cvijanovićeva.\nOna je napomenula da EU govori da će pomoći u izgradnji kapaciteta za smeštaj migranata, što, kako je ocenila, nije nikakva pomoć.\n„Jedina pomoć jeste da im otvore svoje granice i raspoređuju ih po svojim zemljama jer su se ovi migranti, kao i svi pre toga, tamo zaputili“, kaže premijerka Srpske.\nCvijanovićeva je rekla da cilj migranata nije da ostanu u BiH, već da dođu do razvijene Evrope.\n„Ako su se neke evropske zemlje ogradile žicama da spreče priliv migranata, onda ne vidim zašto je nama pomoć to da gradimo kapacitete za njihov prihvat i smeštaj ovde, a pojma nemamo ni koliko će ostati, ni ko će da ih leči, hrani, proverava njihov identitet u smislu bezbednosnih rizika“, dodaje Cvijanovićeva.\nPrema njenim rečima, Vlada Republike Srpske nedavno se bavila ovim pitanjem, iako je ovo nadležnost institucija BiH.\n„Zaključcima smo izrazili zabrinutost i nezadovoljstvo načinom na koji institucije BiH tretiraju ovo pitanje. Kojekakvi akcioni planovi, interesne grupe, nemaju nikakvo rešenje za ovaj veliki problem. Mi nemamo nikakve uslove za opsežnu akciju zbirnjavanja tako velikog broja ljudi u Srpskoj, imajući u vidu probleme smeštaja, bezbednosne i zdravstvene rizike“, rekla je Cvijanovićeva.


Koalicija 27 - Inženjeri zaštite životne sredine\nKoalicija 27 predstavlja platformu za zajedničko učešće organizacija civilnog društva u procesu usvajanja standarda i vrednosti Evropske unije u oblasti zaštite životne sredine u Republici Srbiji.\nFormirana je 2014. godine od strane više organizacija civilnog društva, a sa ciljem da zajednički prate i doprinose procesu usklađivanja i primene politika i propisa Republike Srbije sa pravnim tekovinama Evropske unije u oblasti životne sredine i klimatskih promena.\nOrganizacije članice Koalicije 27 su: Alternativa za bezbednije hemikalije, Beogradska otvorena škola, Centar za ekologiju i održivi razvoj, Centar za unapređenje životne sredine, Climate Action Network Europe, Društvo za zaštitu i proučavanje ptica Srbije, GM Optimist, Jedan stepen Srbija, Mladi istraživači Srbije, Svetska organizacija za prirodu i Udruženje “Inženjeri zaštite životne sredine”.\n“Inženjeri zaštite životne sredine“ su postali članovi Koalicije 27 1. januara 2018. godine.\nOrganizacije članice Koalicije su do sada objavile tri izveštaja u kojima su sumirani rezultati praćenja i analize promena u oblasti životne sredine i klimatskih promena u Republici Srbiji, nastalih u skladu sa procesom pregovora sa Evropskom unijom u okviru Poglavlja 27.\nIzveštaji do sada nisu sadržali analize u oblasti upravljanja otpadom, te će „Inženjeri“ svoj najveći doprinos dati pre svega u dopunjavanju izveštaj o proceni stanja u ovoj tematskoj oblasti.\nOvim izveštajima članice Koalicije 27 izražavaju i svoju spremnost da aktivno podrže pregovarački proces znanjem i raspoloživim kapacitetima. Cilj je da se postignu najbolji mogući rezultati korisni za sve građane i građanke Republike Srbije, a to su očuvana priroda i zdravija životna sredina.\nObjavljeni izveštaji se mogu pronaći na sledećim linkovima:\nIzveštaj o napretku Srbije za 2014. godinu: https://rs.boell.org/sites/default/files/uploads/2014/10/civil_society_contribution_sr_fin.pdf\nIzveštaj za period septembar 2015-oktobar 2016.: https://rs.boell.org/sites/default/files/koalicija_27_-_izvestaj_iz_senke_2016.pdf\nIzveštaj za period novembar 2016-septembar 2017.: https://rs.boell.org/sites/default/files/koalicija_27_-_izvestaj_za_poglavlje_27_2017.pdf\nSvi koji su zainteresovani i želeli bi da daju svoj doprinos u procesu prikupljanju podataka u oblasti upravljanju otpadom mogu da nas kontaktiraju putem email adrese udruženja: izzsns@gmail.com.


CCI uputio Javni poziv za izjašnjavanje političkih subjekata - Radio Brčko distrikta BiH\nPočetna/BiH/CCI uputio Javni poziv za izjašnjavanje političkih subjekata\nBiHIzbori 2020Izbori Brčko\nCCI uputio Javni poziv za izjašnjavanje političkih subjekata\n83 2 minuta čitanja\nCentri Civilnih Inicijativa danas su poslali 31 pismo na adrese stranaka i nezavisnih kandidata u Brčko distriktu BiH. Javno pozivamo izjašnjavanje političkih subjekata za unapređenje rezultata procesa javne revizije u Brčko distriktu BiH koje prenosimo u cjelosti:\nPozivamo Vas da do kraja predizborne kampanje izjasnite se da li podržavate uspostavljanje efikasnijeg mehanizma praćenja realizacije nalaza i preporuka datih od strane Kancelarije za reviziju javne uprave i institucija u Brčko distriktu BiH u smislu izrade Uputstva postupanja revidiranih subjekata sa definisanim nosiocima aktivnosti i rokovima, te uspostavljanje mehanizma za sankcionisanje institucija i pojedinaca koji revizorske preporuke ne realizuju.\nAnalizom procesa javne revizije u Brčko distriktu BiH uočena je potreba za uspostavljanje efikasnijeg mehanizma praćenja realizacije nalaza i preporuka datih od strane Kancelarije za reviziju javne uprave i institucija u Brčko distriktu BiH. U četverogodišnjem periodu revidiranim institucijama upućeno je 1687 preporuka, od čega je realizovano svega 33% preporuka, a značajan broj nerealizovanih preporuka se ponavlja iz godine u godinu. Također, u 37% slučajeva institucije nisu u zakonskom roku dostavile program mjera uklanjanja uočenih nepravilnosti, što ukazuje na nedovoljnu odgovornost revidiranih institucija.\nAkcionim planom za realizaciju prioriteta iz analitičkog izvještaja Evropske komisije definisane su, između ostalog, aktivnosti za osiguranje pravovremenog i sistemskog provođenja preporuka javne revizije. U Brčko distriktu BiH, prema ovom dokumentu, trebalo bi izraditi Uputstvo postupanja revidiranih subjekata sa definisanim nosiocima aktivnosti i rokovima, čime bi se znatno doprinijelo odgovornosti revidiranih institucija i povećanju stepena realizacije revizorskih preporuka.\nSmatramo da bi donošenje navedenog Uputstva doprinijelo odgovornijem i transparentnijem trošenju javnih sredstava i većoj realizaciji revizorskih preporuka. Kako bi rezultati procesa javne revizije bili učinkovitiji potrebno je uspostaviti mehanizme za sankcionisanje institucija i pojedinaca koji ne realizuju preporuke date od strane Kancelarije za reviziju.\nS obzirom da je Vaš politički subjekt kandidat za lokalne izbore u Brčko distriktu BiH, molimo Vas da se do 10.11.2020. godine izjasnite da li podržavate donošenje Uputstva postupanja revidiranih subjekata sa definisanim nosiocima aktivnosti i rokovima, te uspostavljanje mehanizma za sankcionisanje institucija i pojedinaca koji ne realizuju revizorske preporuke. Centri civilnih inicijativa će putem sredstava javne komunikacije informisati javnost o podršci političkih subjekata za uspostavljanje veće kontrole trošenja novca građana od strane javnih institucija u Brčko distriktu BiH.\nViše informacija na stranici Centra civilnih inicijativa, gdje je Izjava za unapređenje rezultata procesa javne revizije u Brčko distriktu BiH (http://www.cci.ba)


Zlatibor siguran na domaćem terenu\nKošarkaši Zlatibora savladali su pančevački Tamiš sa 69-61 (18-13, 20-16, 12-21, 19-9) u utakmici 20. kola KLS, čime su došli do 11. pobede u ligi.\nČajetinci su bolje otvorili meč i čitavo prvo poluvreme proveli u vođstvu, koje je tokom druge četvrtine iznosilo i maksimalnih 11 razlike (34-23). Tamiš je u ovom periodu nekoliko uzastopnih napada završavao izgubljenim loptama.\nU trećoj četvrtini Pančevci su proradili u šutu za tri poena, a njihovi prodori u reket bili su nezaustavljivi, tako da su uspeli da u poslednji period uđu sa +2.\nZlatibor je u završnoj četvrtini ponovo poveo sa pola koša prednosti, posle čega je Tamiš preokrenuo na +4 (57-61). Međutim, gostujući tim tada je praktično stao s igrom i do kraja meča nije postigao poen. Presudni trenutak meča zbio se na nešto manje od dva minuta pre kraja, kada je Gudžić oduzetu loptu krunisao zakucavanjem (64-61), da bi odmah potom Marojević blokadom zaustavio napad gostiju. Na 27 sekundi do kraja Veličković je trojkom potvrdio pobedu svog tima (67-61), a tačku na meč stavio je Papić pogotkom iz „popravnog“.\nU domaćem timu najzapaženiji je bio Radomir Marojević (13 poena, šest skokova), Nemanja Gudžić je postigao 12, a Dragoslav Papić 11 poena. Kod gostiju, Aleksandar Ilkić je postigao 14, a Stefan Savić 12 koševa.